1000 дан ортиқ шаҳар рейс автобуслари Beeline SIM-картали GPS-трекерлар билан таъминланди - Zamin.uz\n15:39 / 02.06.2015\n1000 дан ортиқ шаҳар рейс автобуслари Beeline SIM-картали GPS-трекерлар билан таъминланди\n2 июн 2015, Тошкент. Энг йирик алоқа оператори Beeline Beeline Business ва Унитар корхона «Тоштрансдиспетчерхизмат» ўртасидаги ҳамкорликнинг ривожланиши тўғрисида хабар беради. Шартномавий келишувлар доирасида, GPS (Global Positioning System) трекерлар Beeline SIM-карталари билан таъминланган бўлиб, улар транспорт воситасининг турган жойини аниқ белгилаш учун маълумотларни қабул қилишга ва юборишга имконият беради.\n«Бизнинг Beeline билан ҳамкорлигимиз 2010 йилдан бошлаб давом этмоқда, ва биз ушбу лойиҳани инновацион мобил оператори билан бошлаганимиздан хурсанд бўлдик, – деб изоҳ беради «Тоштрансдиспетчерхизмат» УК бўлимининг бошлиғи Сарвар Позилов. – Ер устидаги жамоат транспортини ишончли мобил алоқага эга замонавий навигация тизими билан таъминлар эканмиз, биз унинг харакатланишини масофада доимий тарзда мониторинг қилиш имкониятига эга бўламиз».\nБугунги кунда Beeline алоқаси билан, 123 та шаҳар йўналишларида харакатланаётган, мингдан ортиқ йўловчи ташиш автобусларидаги GPS-трекерлар таъминланган.\n«Технологияларнинг жадал ривожланиши ҳамда алоқа имкониятларининг кенгайиши инфратузилмани янада қулай қилишга имкон беради, – деб гапиради Unitel тижорат директори Максим Ефремов. – Биз ушбу лойиҳада қизиқиш билан иштирок этмоқдамиз, ва бизнинг азалги ҳамкоримиз Beеline‘га тизимнинг ишлашини таъминлашни ишонганидан жуда мамнунмиз».\nЯнгиликлар » Технология » 1000 дан ортиқ шаҳар рейс автобуслари Beeline SIM-картали GPS-трекерлар билан таъминланди


25 январ 2021, Тошкент вақти: 23:16\nХитой глобал молиявий бўҳронини ортда қолдирганига қарамай, Пекин расмийлари инфляция даражаси мамлакат иқтисодиётининг қайта тикланиши жараёнини ортга тортиши мумкинлигидан хавотир билдирмоқдалар.\n2009 йилнинг охирги чорагида Хитойда иқтисодий ўсиш кутилганидан юқори бўлди. Бу билан Хитой Японияни ўзиб дунёдаги иккинчи йирик иқтисодиёт ўрнини эгаллаш йўлига ўтди.\nБироқ Хитой миллий статистика бюроси расмийси Ма Жиангтанг ўз мамлакатидаги одамлар сони статистик рақамларга тақсимланса, Хитой дунёнинг ривожланган давлатларидан ҳали ҳам орқада эканини тан олди.\n- Хитой иқтисодиёти ўтган йил қайси ўринни эгаллаганидан қатъий назар? ялпи маҳсулот ишлаб чиқариш ҳажми жон бошига ҳисобланганда дастлабки 100 та давлатдан орқада. Аҳоли сонли кўплиги, иқтисодий пойдевор мустаҳкам эмаслиги ва табиий ресурслар чеклангани, кўплаб одам қашшоқ экани Хитойдаги бугунги кун воқелигидир, деди Ма Жиангтанг.\nУнга кўра, 2009 йилда 8 фоиз ўсиши тахмин қилинган Хитой иқтисодиёти 8,7 фоизга ўсган.\nМутахассислар ижтимоий барқарор вазиятни сақлаб туриш учун Хитой иқтисодиёти йилига камида 8 фоиз ўсиши керак, деган фикрда.\nБироқ Ма Пекин расмийлари инфляция даражаси Хитой иқтисодиётининг қайта тикланиши жараёнини ортга тортиши мумкинлигидан хавотир билдираётганини айтди.\n- Биринчи масала қандай қилиб ҳам иқтисодий ўсиш суръатини ҳам нархлар ошишини назорат остида сақлаб туришдан иборат. Биз ҳам иқтисодий ўсишни таъминлашимиз ҳам инфляцияни жиловлашимиз шарт. Бу жуда қийин вазифа, дейди Хитой миллий статистика бюроси расмийси.\nАйни пайтда Жаҳон банки эълон қилган ҳисоботда ҳукуматлар томонидан амалга оширилаётган иқтисодий дастурлар таъсири камайиши натижасида глобал иқтисодиётнинг тикланиш жараёни 2010 йил иккинчи ярмида секинлашиши мумкинлиги ҳақида огоҳлантирилган.\nЖаҳон банки ҳисоботида 2011 йилда глобал иқтисодиёт вазияти "мавҳум" экани қайт этилган. Ҳужжатда халқаро молия бозори барқарорлашгани ва қайта тикланиш давом этаётганига қарамай, молия бозори ҳали сустлиги айтилади.\nҲисоботнинг етакчи муаллифларидан бири Андрю Бернс 2011 йилда дунё иқтисодиётида ўсиш 2,5 фоиздан кам бўлиши ёки 3,4 фоиздан кўп бўлиши мумкинлигини айтди. Унга кўра, келаси йил иқтисодий ўсиш қанча бўлиши 2010 йилнинг олти ойи давомида истеъмолчилар ва бизнес доиралар ишончи, шунингдек, ҳукуматларнинг иқтисодни қўллаш дастурларига боғлиқ.\nБернс глобал бўҳрондан азият чеккан Европа ва Марказий Осиё давлатлари келаси 10 йил давомида яна зарар кўриши мумкинлигини башорат қилди.\nЖаҳон банкининг бош иқтисодчиси Жастин Лин эса иқтисодий бўҳрондан бир кечада қутулиш кутилмаётганини, чунки иқтисодий ўсиш ва иш жойлари ўртасида мувозанат пайдо бўлиши учун кўп йиллар керак бўлишини айтди.


ҚОРАМОЛНИНГ ЗАКОТИ ҚАНДАЙ БЕРИЛАДИ? » O'zbekiston musulmonlar idorasi Qashqadaryo viloyati vakilligi rasmiy sayti\nҚОРАМОЛНИНГ ЗАКОТИ ҚАНДАЙ БЕРИЛАДИ?\n1-05-2021, 18:35 82 Ўқиш режими + -\nعَنْ مُعَاذٍ رَضِي اللهُ عَنْهُ قَالَ: بَعَثَنِي رَسُولُ اللهِ صَلَّى اللَّهُ عَلَيْهِ وَسَلَّمَ إِلَى الْيَمَنِ، وَأَمَرَنِي أَنْ آخُذَ مِنْ كُلِّ ثَلَاثِينَ بَقَرَةً تَبِيعًا أَوْ تَبِيعَةً، وَمِنْ كُلِّ أَرْبَعِينَ مُسِنَّةً. رَوَاهُ أَصْحَابُ السُّنَنِ وَالْحَاكِمُ وَصَحَّحَهُ.\n«Расулуллоҳ соллаллоҳу алайҳи васаллам мени Яманга юбордилар ва ҳар бир ўттиз сигирдан битта эркак ёки урғочи бир ёшли бузоқ олишимни ва ҳар бир қирқтадан бир дона икки ёшли урғочи бузоқ олишимни амр қилдилар».\n«Сунан» эгалари ривоят қилганлар, Ҳоким саҳиҳ, деган.\nوَعَنْهُ قَالَ: أَمَرَنِي رَسُولُ اللهِ صَلَّى اللَّهُ عَلَيْهِ وَسَلَّمَ أَلَّا آخُذَ مِنَ الْبَقَرِ شَيْئًا حَتَّى تَبْلُغَ ثَلَاثِينَ، فَإِذَا بَلَغَتْ ثَلَاثِينَ فَفِيهَا عِجْلٌ تَابِعٌ جَذَعٌ أَوْ جَذَعَةٌ حَتَّى تَبْلُغَ أَرْبَعِينَ، فَإِذَا بَلَغَتْ فَفِيهَا بَقَرَةٌ مُسِنَّةٌ. رَوَاهُ النَّسَائِيُّ.\n«Расулуллоҳ соллаллоҳу алайҳи васаллам менга қорамол ўттизтага етмагунча ҳеч нарса олмаслигимни амр қилдилар. Қачон ўттизтага етса, ундан бир дона онасига эргашиб юрган бир ёшли эркак ёки урғочи бузоқ. Бу то қирқтага етгунча. Агар унга етса, икки ёшли ғунажин».\nШарҳ: Муоз ибн Жабал розияллоҳу анҳудан қилинаётган ушбу икки ривоятдан уламоларимиз қорамол закотига тегишли кўпгина ҳукмларни олганлар. Қорамол деганимизда мол ва қўтос эътиборга олинишини унутиб қўймаслигимиз керак.\n1. Қорамолдан закот бериш фарз эканлиги.\nБуни аввал ўтган ҳадисларнинг бирида ҳам ўрганган эдик. Унда қайси бир одамнинг туяси, қорамоли ва қўйи бўла туриб закотини бермаса, қиёмат куни улар энг семиз ҳолларида келиб, эгаларини туёқлари билан тепкилаб, оғизлари билан тишлаб, шохлари билан сузиши ҳақида сўз кетган эди.\n3. Қорамолнинг нисоби ўттизтага етган бўлиши.\nБир ёшли эркак ёки урғочи бузоқ\nИкки ёшли ғунажин\nИккита бир ёшли ғунажин ёки буқача\nБитта икки ёшли ғунажин ёки битта бир ёшли буқача\nИккита икки ёшли ғунажин\nУчта бир ёшли бузоқ\nИккита бир ёшли бузоқ, битта икки ёшли ғунажин ва ҳоказо\nعَنْ أَنَسٍ رَضِي اللهُ عَنْهُ: أَنَّ أَبَا بَكْرٍ كَتَبَ لَهُ الَّتِي فَرَضَ رَسُولُ اللهِ صَلَّى اللَّهُ عَلَيْهِ وَسَلَّمَ ، وَلَا يُجْمَعُ بَيْنَ مُتَفَرِّقٍ، وَلَا يُفَرَّقُ بَيْنَ مُجْتَمِعٍ خَشْيَةَ الصَّدَقَةِ، وَمَا كَانَ مِنْ خَلِيطَيْنِ فَإِنَّهُمَا يَتَرَاجَعَانِ بَيْنَهُمَا بِالسَّوِيَّةِ. رَوَاهُ الْخَمْسَةُ إِلَّا مُسْلِمًا.\n«Абу Бакр розияллоҳу анҳу у кишига Расулуллоҳ соллаллоҳу алайҳи васаллам фарз қилган нарса (закот) ҳақида ёзган мактубида:\n«Садақа(нинг кўпайиши ёки камайиши)дан қўрқиб, айри жам қилинмайди ва жамланган айирилмайди. Икки аралаштирган киши эса ўзаро (ўз улушига қараб) ҳисоб қилади», дейилган эди».\nШарҳ: Ушбу ҳадиснинг маъноси кенг эканлигидан уламоларимиз у ҳақида турли фикрлар айтиб, турлича шарҳ қилганлар. Чунончи, айириб ташловчи ким? Молнинг эгасими ёки садақа олувчи омилми? Айириб ташлаш қандай бўлади-ю, жам қилиш қандай бўлади, деган маъноларда ижтиҳодлар бўлган.\nМисол учун, иккита шерикнинг 201та қўйи бор, улар учта қўйни закотга беришлари керак. Лекин улар закотчи келганида қўйларни бўлиб ташлаб, ҳар бири 100та ва 101та қўйи бордек қилиб кўрсатади. Натижада учта ўрнига иккита қўйни закотга беришади, биттаси ўзларида қолади.\nЗакот берувчининг қўшиб юбориши эса – икки кишида қирқтадан қўй бўлади. Икковлари биттадан, жами иккита қўйни закотга беришлари керак. Лекин закотчи келганида икковлари қўшиб юбориб, саксонта қўй бор, деб кўрсатишади ва закотчи улардан битта қўйни закотга олади.\nЗакотчининг айириши ва қўшиши бунинг тескариси бўлади. У кўпроқ закот олишга уринади. Иккита одам булар бизнинг қўйларимиз, деб саксонта қўйни кўрсатса, икки киши қўшиши мумкин эмас, ажратиб, икковингдан алоҳида закот оламан, дейди ва саксонта қўйни қирқтадан иккига бўлиб, биттанинг ўрнига иккита қўйни закотга олади.\nШунингдек, иккита одамда 101тадан қўй бўлса, икковинг қўшишинг керак, дейди-да, қўшиб, 202та қилиб, иккитанинг ўрнига учта қўйни закотга олади.\nҲанафий мазҳабида чорва молларини аралаштириб, шерик бўлиш закот масаласига таъсир қилмайди. Ҳар ким ўз улушининг закотини ўзи бераверади.\nБошқа мазҳабларда эса аралаштириб юборишнинг таъсири бор, уларга битта мулк эгасининг муомаласи қилинади. Улар молни аралаштириб, шерик бўлишнинг закотга таъсири бўлиши учун тўртта шарт бор, дейишади.\n2. Ҳар икки томоннинг ҳайвони бир-бирига қўшиладиган ҳайвонлардан бўлиши керак. Мисол учун, қўй-эчки.\n3. Икки шерик ҳам закотни адо эта оладиган сифатга эга бўлишлари керак. Яъни, мусулмон, ҳур, болиғ, оқил, нисоб эгаси бўлишлари лозим.\nУшбу шартлардан келиб чиқиб, ҳар тараф ҳадисни ўз ҳолича тушунади, лекин нима бўлганда ҳам ҳийла йўли билан закотдан қочиб қолмаслик керак, закот берувчига зулм ҳам бўлмаслиги лозим.


Зиёда: “Фарзандли бўлсам ҳам, ижодий танаффус қилмайман” - www.Voydod.net\nBarcha ovozlar: 58871\nSergiovok Kupesweef SilasOi MilokHok Mannigfob Umbrakwek Andrewidorm AkaschamypE Arakospl ZakoshBuh\nUmidjon, Spawn0007, Dadada, shox16, xeops, BoBoXoNBeK, Mirzoakram, DodMedia, Ada, Shoxijahon_Shox, UtkirMTM, Botir123uz, 77016476040, A$LIDDIN_007, 98119988, JaVoHiRBeK_9798, komilusmonov, 7829763, kaprioldli, ((official)), 11111, baxa3444, Azizbekxamidov1411, Voydod77771, JizakhCity, OYBEK_9363, lazo, Bekjan1870, Goodboy23, Umbrakwek, Mannigfob, [Полный список]\nЗиёда: “Фарзандли бўлсам ҳам, ижодий танаффус қилмайман”\nСўнгги икки йил ўзбек санъакорлари учун жуда ҳам омадли келди, десак, адашмаймиз.Чунки айнан шу йилларда кўплаб машҳурларнинг бахт тўйларига гувоҳ бўлдик. Бугунги суҳбатдошимиз Зиёда ҳам 24 ноябрда севган инсони билан ўз висол оқшомини нишонлаган эди. Шу кунларда эса она бўлиш арафасида. Бугунунинг хонандонида меҳмон бўлар эканмиз, суҳбатимиз фақат оила мавзусига қаратилишига ҳаракат қилдик.\n— Келинлик “лавозим”ига эришганингизга ҳам ярим йилдан ошди. Анча ўрганибқолгандирсиз...\n— Бугунги ҳаётимдан, бахтимдан, оиламдан жуда хурсандман. Илгаритурмуш қурган дугоналаримнинг қийналганини кўриб, “ҳаёт шуми?”, деган хаёл ўтарди юрагимдан. Аммо бугуноилам билан бахтли ҳаёт кечираяпман деб бемалол айта оламан. Тўғри, қийинчиликлар бор, масъулияти ҳам катта.Ишимиздан ташқари оиламиз учун вақт ажратиб, рўзғорга ҳам улгуришимиз керак. Аммо буларнинг барини бажаришмен учун завқли. Ўрганиб қолганимданми, бугун ҳеч қандай қийинчилик сезмаяпман.\n— Кунни режа асосида ўтказсанг, ҳамма нарсага улгурасан, дейишади... Сиз ҳам кунни режадан бошлайсизми?\n— (Кулиб) Бизнинг соҳада режа билан ишлашнинг иложи йўқ. Чунки “бугун ишим йўқ, борвақтимни уйда ўтказиб, рўзғор юмушларини қиламан” деганимда албатта, кутилмаган хизмат вазифалари чиқибқолади. Шу сабабли режа учун ортиқча вақт сарфлаб ўтирмайман.\n— Аксарият турмушгачиқмаган қизлар негадир қайноналар ҳақида салбий фикрда бўлишади. Сиз-чи?\n— Таноламан, турмуш қуришимдан аввал менда ҳам ёмон хаёллар бўлган. “Қайнонам қандай бўлар экан? “Айримфильмларда кўрсатиладигандек зуғумкор бўлармикан?” деб ўйлаганман. Лекин доим яхши ният қилардим. Аллоҳниятга қараб етказар экан, бугун қайнонам менинг иккинчи онам. Бизлар учун барча шароитни яратиб берганлар.Ишимни, санъатимни тушуниб қўллаб-қувватлашга ҳаракат қилади. Бизларни алоҳида уйга чиқариб, ҳеч нарсагачалғимасдан ижод билан шуғуланишимга имкон яратганлар. Қайнонам билан бирга яшамасак-да, дам олиш кунларибориб хабар олиб туришни канда қилмаймиз. Келинлик вазифамни бажаришни яхши кўраман.\n— Шу сабаб ҳам турмушга чиққанингиздан кейин ижоддан тўхтамаган экансиз..\n— Ҳа. Янги оила аъзоларим, севимли турмуш ўртоғим ишлашим учун барча имкониятларни яратиб беришди.Тўйдан бир ҳафта ўтиб, доимгидек ишимни давом этираверганман. Лекин турмуш ўртоғим доим ёнимда. Биргаишлаганимиз учун ижодимни танаффуссиз давом эттирдим.\n— Демак, продюсер,маъмурлик вазифларини унга топширгансиз?\n— Йўқ. У улар менинг доимий ҳамроҳим,кўмакдош, суянчиғим. Аммо продюсерлик ва маъмурлик қилмайди.\n— Бугун яна биркатта бахтга эришиш арафасиз...\n— (Жилмайиб) Яратганга шукр, мени шундай бахтгамуносиб кўрди. Юрагимдан ўтаётган ҳислар ҳақида гапиришнинг ўзи ҳаяжон бағишлайди. Қалбимда кечаётганҳислар тўфонини сўзлар билан тушунтириб беролмайман. Илгари оналардан “боламга кийим олсам, ўзимкиядигандек хурсанд бўлиб юраман” деган гапларни эшитардим. Бу ҳақиқат экан. Фарзандим ҳали дунёга келмаганбўлса ҳам унга харид қилган либосларни ўзим киядигандек севиниб юраман.\n— Онабўлишингизни билганингизда-чи?\n— Бу хабарни билганимда, очиғи кўзимдан тинимсиз ёшқуйилаверган. Биринчи бўлиб турмуш ўртоғимга қўнғироқ қилиб қувончим билан бўлишганман. Менинг ҳолатимни кўриб турмуш ўртоғим ҳам кўзига ёш олган эди.\n— Сир бўлмаса, ўғилкутяпсизми ёки қиз?\n— Худо етказгани. Менга қолса, биринчи фарзандим — қиз,кейингиси ўғил бўлишини истайман. Сабаби, аёлга ёрдамчи керак. Аммо бу фикримга турмуш ўртоғим қўшилмаяпти.Ҳамма эркаклар сингари у ҳам биринчи фарзанди ўғил бўлишини истайди. Аммо олдиндан фарзандимизнинг жинсинибилишга шошилмаяпмиз. Бизга қизми, ўғилми фарқи йўқ. Асосий мақсадим - соғлом фарзанд кўриш.\n— Ҳомиладорликда кўпчилик аёллар бироз инжиқ бўлибқолади...\n— Бу бор гап. Очиғини айтсам, менинг ҳам анча-мунча янги “қилиқ”ларим пайдобўлган (кулади). Ўз-ўзидан инжиқлигим тутиб, ҳеч нарса ёқмай қолади, ҳамма билан уришиб қоламан, сабабсизйиғлашим ҳам мумкин. Ҳатто турмуш ўртоғим билан ҳам гап талашадиган бўлиб қолгандим. Аввалига бу нарсаниунчалик тушунмай, ўзим ҳам ҳайрон бўлардим. Аммо онам, қайнонам бу табиий ҳол эканлигини, буларнинг ҳаммасиўтиб кетишини тушунтиришгач, ён-атрофимдагилар ҳам мендан хафа бўлмайдиган, ўзим ҳам инжиқликларимданхижолат чекмайдиган бўлдим.\n— Она туғилажак фарзанди билан кўп суҳбатлашиши керакдейишади...\n— Ҳа, бу ҳақида мен ҳам эшитганман. Кўпинча ёлғиз қолганда у билангаплашиб, эртак китоблар ўқиб бераман. Бирга қўшиқ тинглаймиз. Туғилажак фарзандим билан мулоқотниузмасликка ҳаракат қиламан. Чунки у мени эшитади, баъзида ҳаракатлари билан менга жавоб ҳам қайтаради(кулади).\n— Сўнгги вақтларда ижодингизда янги қўшиқлар нисбатан кам. Лекин тўйхизматларини канда қилмаяпсиз...\n— Тўғри. Лекин доим шифокорим назоратидаман. Уменга доим ҳаракатда бўлишни тавсия этган. Аёл ҳомиладорлигида доимий ҳаракатда бўлса, фарзандқийинчиликсиз дунёга келаркан. Бундан ташқари, кўз тегмасин соғлиғим ҳам ишлашимга имконият яратяпти.Имконият бўлса, нега энди ишлашдан тўхташим керак? Буни одамлар нотўғри тушунмаслигини истардим.\n— Тўй-ҳашамларда, одамларнинг назари тегишидан қўрқмайсизми?\n—(Ўйланиб) Қўрқаман. Лекин Аллоҳга ишонаман. Унинг Ўзи ёмон кўзлардан асрасин.\n— Ўзингизни оналикка тайёрман деб ўйлайсизми?\n— (Жилмайиб) Билмасам, қўлданкелгунча яхши она бўлишга ҳаракат қиламан. Келгусида фарзандларимга яхши имкониятлар яратиб беришниятидаман. Аёл киши учун берилган бу бахтни ҳеч нарсани билан ўлчаб бўлмайди.\n—Кўпчилик оналар ташқи кўринишини сақлаб қолиш учун фарзандини сунъий йўл билан озиқлантиришга ҳаракатқилади...\n— Мен бу нарсага мутлақо қаршиман. Она ва боланинг меҳри айнан она сутиорқали ўтишини эшитганман. Буни била туриб боламни турли сунъий озуқалар билан боқиш ниятим йўқ. Фарзандимниризқидан айирмайман, қадди-қомат вақт ўтса, тўғриланиши мумкин.\n— Фарзандингиздунёга келгандан кейин ижодингизда танаффус бўладими?\n— Рости, танаффусга чиқишниятим йўқ. Чақалоқнинг чилласи чиққач, ижодимни давом эттиравераман. Аммо уйда ўтирган кезларимда ҳамолдин куйланган қўшиқлар ва уларга суратга туширилган клиплар “айланаверади”. Тингловчилар уйда қирқ кун ўтириб қолганимни сезишмайди ҳам (кулади).\n— Демак, фарзандингиз тарбиясидаэнаганинг ёрдамидан фойдаланасиз?\n— Оиламизда энагалар жуда кўп (кулади). Боламнибегоналар қўлига эмас, ўзимнинг опа-сингилларим қўлига топшираман. Аммо ўзим ҳам четда қараб турмайман. Уларфақат вақтим бўлмаган кезлардагина менга ёрдамга келишади.\n— Иримларгаэътиборлимисиз? Масалан, олдиндан фарзандингизга исм танладингизми?\n— Аслидаиримчи эмасман. Аммо боламизга исмни туғилгач, танлашни истадик. Исмлар китобини ҳам олиб келиб қўйганмиз.Фарзандимиз эсон-омон дунёга келгач, унга исм танлаймиз. Ирим қилмасдан қанчадан-қанча кийимларни ҳам харидқилиб қўйганмиз.\nИЖОД ҲАҚИДА ҚИСҚАЧА\n—Жаҳонгир Позилжонов билан куйлаган сўнгги “Олавер” номли дуэтингизни кўпчилик танқид қилди.“Зиёда бу каби қўшиқлар куйлаб, ўз овозини қадрсизлантиряпти” деганлар ҳам бўлди. — Ижодимни илк бошлаган йилларимда “Божалар” гуруҳи билан жуда кўп дуэтлар куйлаганмиз. Аммо сўнггийилларда ҳамма ўз ижоди билан овора бўлиб қолганди. Бу хонанда билан биргаликда ижод қилишнисоғинганимиз учун дуэт куйлашга қарор қилгандик. Ҳазиломуз қўшиқ ва клип бўлган. Тингловчилар буни нотўғритушунишларини истамасдим. Тез кунларда “Севади ёрим мани” номли янги қўшиғимгаолинган клипни тақдим этамиз. Айнан шу шўх тарона тингловчиларга ёқади деган умиддаман. Зиёда билан суҳбат жараёнида унинг бахтидан сархуш эканини сездик. Оиласи, оналикка тайёрланаётганиҳақида севинч билан гапириб чарчамади. Биз ҳам у билан хайрлашар эканмиз, ундаги майин табассум, бахтлинигоҳлар бир умр тарк этмаслигини тилаб қолдик.\nАлия ТУЛЕМБАЕВАсуҳбатлашди. Фотомухбир Ҳусан ҚОСИМОВ


“Коррупцияга қарши курашишда жамоатчилик билан ишлашнинг роли” мавзусида ННТлар учун тренинг\n"9 декабрь – Халқаро коррупцияга қарши курашиш куни" муносабати билан “Аксилкоррупция ҳафталиги” доирасида ўтказилаётган тадбирлар давом этмоқда. Бу йилги ҳафталик қамрови ва жамиятнинг барча қатламини ўзида жамлай олгани билан аҳамиятлидир. Давлат идоралари, ҳуқуқни муҳофаза қилувчи органлар, бизнес ҳамжамияти, ёшлар шулар жумласидандир.\nНавбатдаги тадбир жорий йилнинг 6 декабрь куни нодавлат нотижорат ташкилотлари учун “Коррупцияга қарши курашишда жамоатчилик билан ишлашнинг роли” мавзусида тренинг шаклида ташкил этилди.\nТадбирдан кўзланган мақсад Коррупцияга қарши курашиш агентлиги, БМТ Тараққиёт дастури ҳамкорлигида коррупцияга қарши курашиш жараёнларига барча қатлам вакилларини жалб этиш, ННТ вакилларини коррупцияга қарши курашиш жараёнларидаги ислоҳотлардан хабардор қилиш ва ушбу йўналишдаги билимларни мустаҳкамлаш, шунингдек, Агентлик билан ҳамкорлик алоқаларини муҳокама қилиш иборат.\nТренингда БМТ ТД, БМТ ГЖБ ташкилотлари ҳамда Грузия, Латвия мамлакатларидан халқаро экспертлар маъруза билан иштирок этди.\nТренинг давомида ННТ учун коррупцияга қарши курашишда янги усул ва воситалар, ушбу жараёнларда хорижий давлатлар тажрибасини ўрганиш, ОАВ орқали коррупциянинг олдини олиш ва ҳалолликни шакллантириш механизмлари каби мавзулар юзасидан маърузалар тингланди.\nШунингдек, тадбирда Агентлик ва “Юксалиш” умуммилий ҳаракати томонидан ишлаб чиқилган ва амалга оширилган “Антикоррупция лабораториялари” лойиҳаси доирасида бажарилган ишлар тақдимоти бўлиб ўтди. Мазкур лойиҳанинг дастлабки босқичи “Бошланғич мактабга қабул қилишда коррупция хавфи ва ҳалолликни баҳолаш” мавзусида ташкил этилди.\nТадқиқот сўровнома ва интервью шаклида олиб борилди ва у болаларни бошланғич мактабга қабул қилишда коррупция хавфи ва ҳалолликни баҳолашга қаратилди.\nТренинг давомида иштирокчилар амалий машғулотларда ҳам иштирок этишди. Якунда иштирокчилар ўзларини қизиқтирган саволларга жавоб олишди ва коррупцияга қарши курашиш жараёнида фуқаролик жамияти вакилларининг иштирокини янада кенгайтириш юзасидан таклиф ва тавсиялар беришди.


05:00 / 03.03.2017 1804 pdf Ўқиш режими + -\nБисмиллаҳир Роҳманир Роҳийм. Алҳамдулиллаҳ вассолату вассаламу ала Росулиллаҳ ва ала олиҳи ва асҳабиҳи ажмаъийн.\nҲозирги пайтда овчиликнинг бир тури кенг тарқалиб, Аллоҳ раҳм қилганлардан ташқари кўп инсонлар шу овчиликка мубтало бўляпти. Бу – одамларнинг айбларини овлашдир. Айбларни овлаш фақат тортишаётганлар, урушаётганлар, бир-бири билан хусуматлашаётганлар орасида чекланиб қолмай, уйларимизда ҳам, ишхоналаримизда ҳам кенг тарқалмоқда. Ҳатто бу иллат масжидларгача етиб борди. Баъзи кимсалар Аллоҳнинг Уйи одобларига амал қилиш ўрнига имомларимизнинг, уламоларимизнинг айбларини овлашдан тап тортмаяптилар. Уламоларнинг келиб чиқишини, илмини, овозини, юриш-туришини ва ҳоказо жиҳатларини суриштириб, муҳокама қиляптилар.\nАллоҳ таоло Қуръонда шундай деб марҳамат қилган: “Агар сизларга дунё ва охиратда Аллоҳнинг фазли ва раҳмати бўлмаса эди, албатта, ошириб-тошириб сўзлаганингиз сабабли сизларни улкан жазо тутган бўлур эди. Ўшанда сизлар уни тилдан тилга кўчириб, оғизларингиз билан ўзларингиз аниқ билмаган нарсани сўзлар ва буни енгил фаҳмлар эдингиз. Ҳолбуки, у Аллоҳ наздида улкан (гуноҳ)дир” (Нур, 14-15).\nБошқа бир оятда бундай деган: “Ҳар ким бирор хатолик ёки гуноҳ ишга қўл урса-ю, сўнгра унда бегуноҳ одамни айбласа, албатта, бўҳтон ва аниқ гуноҳни (бўйнида) кўтарган бўлур” (Нисо, 112).\nАбу Барза Асалмий розияллоҳу анҳудан ривоят қилинади, Расулуллоҳ соллаллоҳу алайҳи васаллам дедилар: “Эй тили билан иймон келтирган ва қалбига иймон кирмаганлар жамоаси! Мусулмонларни ғийбат қилманглар! Уларнинг авратларини пойламанглар! Чунки, ким уларнинг авратларини пойласа, Аллоҳ унинг авратини пойлайди. Аллоҳ кимнинг авратини пойласа, уни уйи ичида шарманда қилади”. Абу Довуд ривоят қилган.\nМуовия розияллоҳу анҳудан ривоят қилинади: “Мен Расулуллоҳ соллаллоҳу алайҳи васалламнинг “Албатта, агар сен одамларнинг авратларини пойласанг, уларни бузасан ёки уларни бузишингга яқин борасан” деяётганларини эшитдим”. Абу Довуд ривоят қилган.\nАллоҳ таоло Қуръонда шундай деган: “(Кишилар ортидан) ғийбат қилувчи, (олдида) масхара қилувчи ҳар бир кимсанинг ҳолига вой!” (Ҳумаза, 1).\nАнас ибн Молик розияллоҳу анҳудан ривоят қилинади, Расулуллоҳ соллаллоҳу алайҳи васаллам дедилар: “Меърожга чиқарилганимда бир қавмнинг ёнидан ўтдим. Уларнинг мисдан бўлган тирноқлари бўлиб, улар (ўша тирноқлар ила) юзларини ва кўкракларини тирнар эдилар. Мен: “Эй Жаброил, булар ким?” деб сўрадим. У: “Улар одамларнинг гўштларини ейдиган (ғийбат қиладиган) ва уларнинг обрўларига тил теккизадиган кишилардир” деб жавоб берди”. Имом Аҳмад ва Абу Довуд ривоят қилишган.\nБаъзи солиҳ вазирлар одамларни яхшиликка чақирувчиларга шундай дейишар экан: “Гуноҳкорларнинг айбларини яширишга ҳаракат қилинглар. Чунки уларнинг айбларининг очилиши Ислом аҳли учун айбдир. Ишларнинг энг авлоси, яхшиси – айбларни беркитишдир”. Бу борада қуйидаги ҳадис келган:\n“Хато қилганларнинг тойилишларини кечиринглар”. Абу Довуд ва Насоий ривоят қилишган.\nАллоҳ таоло Қуръонда шундай деб марҳамат қилган: “(Эй, инсон!) Ўзинг (аниқ) билмаган нарсага эргашма! Чунки қулоқ, кўз, дилнинг ҳар бири тўғрисида (ҳар бир инсон) масъул бўлур (жавоб берур)” (Исро, 36).\nИбн Жавзий раҳимаҳуллоҳ шундай деганлар: “Киши чолғу асбобидаги торнинг овозини эшитиш учун бировнинг ҳовлисига ўғринча қулоқ солиши яхши эмас. Хамр ҳидини топиш учун бировнинг ҳовлисини ҳидлашга уриниши яхши эмас. Найнинг шаклини билиш учун кийимга ўраб қўйилган нарсани ушлаб кўриши яхши эмас. Бошқаларга етказиш мақсадида қўшнининг уйида нималар бўлаётганини сўраб-суриштириш яхши эмас. Балки агар унга иккита адолатли киши келиб, “Албатта, фалончи хамр ичади” деса, ўшанда унинг уйига кириб, ўша одамни бу ишдан қайтариши мумкин бўлади”.\nБаъзи салафи солиҳлар одамларнинг айбларини излашдан тийилиш ҳақида мана бу гапларни айтганлар: “Биз шундай қавмларни кўрдикки, уларнинг айблари йўқ эди. Улар одамларнинг айбларини гапирдилар. Натижада одамлар ҳам уларни айбларини гапирдилар. Яна шундай қавмларни кўрдикки, уларнинг айблари бор эди. Шунинг учун улар одамларнинг айблари ҳақида гапиришдан тийилдилар. Натижада ўзларининг айблари ҳам унутилди”. Бу борада қуйидаги мисралар айтилган:\nОдамларнинг яширин айбларини излама,\nАллоҳ сенинг ёмонликларингдан пардани очиб қўяди.\nУлардаги яхшиликларни зикр қил.\nҲеч кимни ўзингда ҳам бор бўлган айблар билан айблама.\nАллоҳ билан барча нарсадан беҳожат бўл.\nАлбатта, У билан бўлганлар учун бошқалардан беҳожатлик бордир.\nАллоҳга ишон, У сенга кифоя қилади.\nЁмон гумон ўлдирувчи офатдир. Аллоҳ таоло Қуръонда шундай деган: “Эй, мўминлар! Кўп гумон(лар)дан четланингиз! Чунки баъзи гумон(лар) гуноҳдир. (Ўзгалар айбини қидириб) жосуслик қилмангиз ва бирингиз бирингизни ғийбат қилмасин! Сизлардан бирор киши ўлган биродарининг гўштини ейишни хоҳлайдими?! Уни ёмон кўрасиз-ку, ахир! Аллоҳдан қўрқингиз! Албатта, Аллоҳ тавбаларни қабул қилувчи ва раҳмли зотдир” (Ҳужурот, 12).\nИбн Аббос розияллоҳу анҳу ушбу оятдаги Аллоҳ таолонинг “жосуслик қилмангиз” деган сўзи ҳақида шундай деганлар: “Аллоҳ мўминни мўмин биродарининг айбларини пойлашдан қайтарди”.\nИнсон сукутни лозим тутсин. У инсонларнинг борликларида ҳам, йўқликларида ҳам, уларнинг айбларидан тилини тийсин. Ўзини билмаганга солсин. Инсон жосусликдан тийилсин, бошқалар ҳақида сўраб-суриштиришдан тўхтасин. Йўлда танишини кўриб қолса, унинг бирор битмаган ҳожати бўлса, ўша нарса ҳақида сўрамасин. Бу савол биродарини ноқулай аҳволга солиб қўйиши ёки ўша одам ёлғон гапиришга мажбур бўлиши мумкин. Биров сенга сирини айтган бўлса, уни ҳам бошқаларга айтишдан тийил. Сукут қил. Энг яқин дўстингга ҳам бировнинг ўша сирини айтма. Сенга сирларини айтган киши билан урушиб қолсанг ҳам, у билан хусуматлашиб қолсанг ҳам, асло унинг сирларини душманлик қилиб бошқаларга ошкор қилма. Чунки бу пасткашлик, ичиқораликдир. Яқинларингни, аҳлингни, фарзандларингни обрўсига футур етказадиган гаплардан тийил. Бошқаларнинг обрўсига, юрагига таъсир қиладиган гаплардан, ҳикоялардан ҳам тийил. Сенга кимдир бировни мақтаса, сен уни ўша мақталган одамга (фалончи сизни мақтади, деб) айтмасдан, яширишинг яхшимас. Хуллас, одамларнинг айблари зикр қилинадиган, уларнинг обрўларига таъсир қиладиган, улар ҳақорат қилинадиган, улар камситиладиган гаплардан тийил. Гапирадиган гапинг фақат яхшиликка буюриш ва ёмонликдан қайтариш бўлсин.\nОдамларнинг айбларини гапиришдан тийилиш учун қуйидаги икки ишни бажариш керак:\nБиринчиси, нафсингни аҳволига назар солишингдир.\nАгар унда ёмонланадиган бирор нарса топсанг, биродарингда кўрган айб ўзингда ҳам борлигини, сен ўзингдаги айбни йўқотиш учун нафсингга сўзингни ўтказолмаганингдек, биродаринг ҳам нафсига сўзини ўтказолмаганини нафсингга тушунтир.\nИккинчиси, агар сен барча айблардан пок бўлган кишини қидирсанг, унақасини тополмай, халқлардан узилиб, орзуйингдагидек бирорта дўст тополмай қолишингни билишинг.\nҲар бир инсонда яхшиликлар билан бирга айблари ҳам бўлади. Мўмин одам ҳар доим биродарининг яхшиликларини кўнглига келтиради. Шу орқали қалбида унга нисбатан дўстлик, муҳаббат, эҳтиром пайдо бўлади. Мунофиқ эса доим ёмонликлар, айблар ҳақида ўйлайди. Фузайл раҳимаҳуллоҳ: “Мардлик – биродарларнинг тойилишларини кечиришдир” деганлар.\nХудди тилинг билан бошқаларнинг айбларини гапиришдан тийилишинг керак бўлганидек, қалбинг билан ҳам ўша нарсалардан сукут қилишинг керак. Бу эса ёмон гумонни тарк этиш билан бўлади. Ёмон гумон қалбнинг ғийбатидир. Бу ҳам динимизда қайтарилган иллатдир. Ёмон гумон кишини жосусликка, одамларни пойлашга ундайди.\nПайғамбар соллаллоҳу алайҳи васаллам ҳадислардан бирида: “Бир-бирингизни пойламанглар, жосуслик қилманглар, бир-бирингиз билан узилишиб кетманглар, бир-бирингизга душманлик қилманглар, Аллоҳнинг биродар бандалари бўлинглар” деганлар.\nАйбларни яшириш, уни билмаганга, кўрмаганга олиш дин аҳлининг белгисидир.\nАбу Ҳурайра розияллоҳу анҳудан ривоят қилинади, Расулуллоҳ соллаллоҳу алайҳи васаллам шундай дедилар: “Гумондан сақланинглар! Чунки, гумон сўзнинг энг ёлғонидир. Жосуслик қилманглар! Бир-бирингизни пойламанглар! Бир-бирингиз билан рақобатлашманглар! Бир-бирингизга ҳасад қилманглар! Бир-бирингизга ғазаб қилиб, ёмон кўрманглар! Бир-бирингизга душманлик қилманглар! Аллоҳнинг биродар бандалари бўлинглар!” Имом Муслим ривояти.\nБилгингки, кишининг иймони то ўзига раво кўрган нарсани биродарига ҳам раво кўрмагунча комил бўлмайди. Биродарчиликнинг энг қуйи даражаси – биродаринг сенга қандай муомала қилшини хоҳласанг, унга ҳам шундай муомала қилишингдир.\nАвратни, айбни беркитишда сустакшлик қилиш ёки уни очишга ҳаракат қилишнинг аосий манбаи – ҳасад, гинадир. Кимнинг қалбида мусулмонга нисбатан гина, ҳасад бўлса, унинг иймони заифдир. Бу жуда хатарли нарса. Ундай одамнинг қалби ҳам пок бўлмайди.\nАллоҳ таоло Қуръонда одамларни масхара қилишдан қайтариб шундай деган: “Эй, мўминлар! (Сизлардан) бирор миллат (бошқа) бир миллатни масхара қилмасин! Эҳтимолки, (масхара қилинган миллат) улардан яхшироқ бўлса. Яна (сизлардан) аёллар ҳам (бошқа) аёлларни (масхара қилмасин)! Эҳтимолки, (масхара қилинган аёллар) улардан яхшироқ бўлса. Ўзларингизни (бир-бирларингизни) мазах қилмангиз ва бир-бирларингизни лақаблар билан атамангиз! Имондан кейин фосиқлик номи нақадар ёмондир! Кимки тавба қилмаса, бас, айнан ўшалар (гуноҳ ишлар билан ўзларига нисбатан) зулм қилувчилардир” (Ҳужурот, 11).\nИбн Муборак раҳимаҳуллоҳ шундай деганлар: “Мўмин узрлар истайди. Мунофиқ айблар истайди”.\nАллоҳ таоло қалбларни титратадиган қуйидаги оятда шундай деган: “(Барчангиз) Аллоҳга қайтариладиган кундан (қиёматдан) қўрқингиз! Сўнгра ҳар бир жон (эгаси)га қилган амалларига яраша нарса (мукофот ёки жазо) берилур ва уларга адолатсизлик қилинмас” (Бақара, 281).\nБошқа бир оятда бундай деган: “(У кун) уларнинг қилиб ўтган иш (бўҳтон)лари билан тиллари, қўл ва оёқлари уларга гувоҳлик берадиган кундир” (Нур, 24).\nАли розияллоҳу анҳу Набий соллаллоҳу алайҳи васалламнинг васфларида шундай деганлар: “У зот доим чеҳраси очиқ, хулқи гўзал, мулойим эдилар, қўпол эмасдилар, дағал эмасдилар, бозорларда шовқин-сурон кўтарадиган эмасдилар, айбловчи эмасдилар, мазаҳ қилувчи эмасдилар, ўзлари истамаган нарсага эътибор бермасдилар, у зотдан умидвор бўлинарди, у зотдан ким нимани умид қилса, умиди пучга чиқмасди, нафсларидан учта нарсани тарк қилган эдилар: тортишувни, кўп гапиришни, ўзларига фойдаси йўқ нарсани. Одамлардан ҳам ута нарсани тарк қилган эдилар: ҳеч кимни ёмонламас эдилар, ҳеч кимни айбламас эдилар, ҳеч кимни авратини талаб қилмас, пойламас эдилар, фақат савоби умид қилинадиган ўриндагина гапирардилар”. Абу Наъийм Исфаҳонийнинг “Далоилун нубувва” китобидан.\nМусулмоннинг мусулмон биродари зиммасида қуйидаги ҳақлари бор: айбини беркитиш, тойилишини кечириш, кўзидан ёш оққанда раҳм қилиш, хатосини кечириш, узрини қабул қилиш, ғийбатини рад этиш, унга доим насиҳат қилиш, дўстлигини муҳофаза қилиш, зиммасига риоя қилиш, чақириғига ижобат қилиш, ҳадясини қабул қилиш, бор-келдисига муносиб тарзда борди-келди қилиш, яхшилигига ташаккур айтиш, унга чиройли ёрдам бериш, ҳожатини чиқариш, саволига жавоб бериш, акса урса жавоб қайтариш, йўқотган нарсасини топиб олинса қайтариб бериш, у билан дўстона муносабатда бўлиб, унга душманлик қилмаслик, зулм қилувчиларга қарши унга ёрдам бериш, уни бошқаларнинг зулмидан эҳтиёт қилиш, уни золимлар қўлига топширмаслик, уни хўрламаслик, ўзига раво кўрган нарсани унга ҳам раво кўриш.\nЁ Аллоҳ, авратларимизни, айбларимизни яшир! Тойилишларимизни, хатоларимизни кечир! Гуноҳларимизни мағфират эт!\nМуҳаммад Ҳалвонийнинг “Шошма, эй айблар овчиси!” мақоласидан Нозимжон Ҳошимжон таржимаси\n05:00 / 03.03.2017 1767\n05:00 / 03.03.2017 2477\n2388 05:00 / 01.03.2017\n1851 05:00 / 03.03.2017\n1668 05:00 / 02.03.2017\nАто ибн Ясордан ривоят қилинади.Абдуллоҳ ибн Амр ибн Оссни кўриб қолиб .Менга Расулуллоҳ соллаллоҳу алайҳи васалламнинг Тавротдаги сифатларини айтиб беринг,, ndash давоми...\n1611 05:00 / 03.03.2017


OzodNazarда йил воқеалари: Сардоба, янги партиялар ва Худоёрхон ҳақидаги китоб\nОzodNazar эшиттириши журналистлар, блогерлар ҳамда жамоатчилик фаолларига йил якунланаётган кунларнинг анъанавий саволини берди: қайси воқеа(лар)ни йилнинг энг муҳим воқеа(лар)и деб ҳисоблайсиз (COVID-19 дан бошқа)? Бу воқеа(лар) нимаси билан аҳамиятли?\nФарғоналик блогер Баҳодир Элибоев йилнинг уч воқеасини санаб ўтди:\nБу масала қурилишларимиздаги коррупция ва хатоликларни очиб берди. Бу иш қурилиш соҳасидаги кейинги ишларни пухтароқ қилишга ундади.\n2. "Меҳр" операциялари\nБу иш билан халқаро майдонда очкога ишланди. Ҳам ўз фуқароларига ғамхўр давлат имижини очишга уринди.\n3. Хориждаги талабаларнинг ўқишни Ўзбекистонга кўчириши\nБу иш билан олий таълимда бериладиган мафкура миллийлиги сақланди. Шартнома пуллари маҳаллий бюджетга қаратилди.\nПублицист Шароф Убайдуллаев Ўзбекистоннинг сиёсий, ижтимоий, иқтисодий ва маданий ҳаётидаги тўрт воқеани атаб, улар юзасидан ўз фикрлари билан ўртоқлашди.\nУсмон Юсупов ва бошқаларнинг тарихдаги ўрни ҳақида\nПедагог олим Маҳмуджон Йўлдошев Ўзбекистонда тузилаётган “Халқ манфаатлари” партияси ташаббусчиларидан бири.\n- Менимча, бу йилнинг энг катта воқеаси қарийб юз йилда биринчи марта эркин, халқ ташаббуси билан тузилаётган "Халқ манфаатлари" демократик партиясининг ташкил топиши бўлади. Бу воқеанинг қадри ва қимматини яна юз йилдан кейин ҳам тилга оладиганлар бўлади.\nХалқаро журналист Бердиёр Жумаев Озодликнинг саволига жавобан бутун бошли бир мақола ёзиб жўнатди.\nГАП КЎП – АМАЛИ ЙЎҚ, ИСЛОҲОТ КЎП – САМАРИ ЙЎҚ!\nКўриниши жуда чиройли эса-да, мазмуни ўта хунук бўлган 2020 йил ҳам, ниҳоят, интиҳосига яқинлашяпти. Шарқий тақвимга кўра, каламуш йили аталмиш мазкур сана тарихда ўзининг даҳшатли ва фожиали изларини қолдириши турган гап.\nХўш, оғизларда ҳамда қоғозларда «Янги Ўзбекистон!» – дея улуғланаётган, билъакс, ҳаётда эса, бунақанги кўтаринкилик айтарли кузатилмаётган бизнинг мамлакатимизда 2020 йил қандай ниҳоясига етмоқда? Ушбу долзарб саволга жавоб қайтарар эканман, таъкидламоқчиманки, айни сана давомида юз берган, содир бўлган энг муҳим воқеанинг қайси эканлигини айта олмайман-у, аммо, йил жараёнида давлат билан халқ ўртасидаги, ҳукумат билан аҳоли орасидаги муносабатларнинг кескинлашиши янада кучайганлиги аниқдир.\nУшмундоқ вазиятда ҳамда шароитда, албатта, иккинчи томоннинг айби йўқ эканлигини ҳаққоний равишда билдирсак, хатога йўл қўймаган бўламиз. «Унақада, биринчи томоннинг қусурлари нимада?» – саволи ўртага чиқади.\nХолисаниллоҳ айтганда, буларнинг барчасига, аксарият ҳолларда, кўплаб қонунлар ва қарорларнинг ижролари таъминланмаётганлиги, берилаётган бисёр ваъдаларнинг бажарилмасдан қолиб кетаётганлиги боис бўлаётир.\nҚачонлардир кундалик фаолиятда «Сўз ва иш бирлиги» – деган талабми ёхуд тамойилми бўларди ҳамда унинг қай даражада адо этилиши қатъий назоратга олинарди. Мундоқ ўйлаб қарасам, кейинги 30 йил мобайнида мана шу даъват нутқимизда, деярли қўлланилмайдиган бўлибди. Илло, одатда, нимагаки эҳтиёж сезилмаса, ўша нарса истеъмолдан чиқиб кетишга маҳкумдир.\nЮқоридаги мулоҳазам билан билдирмоқчи бўлганим: бизда, мана, аллақачон чорак асрдан-да ошди-ки, «Сўз ва иш бирлиги» тамойилига риоя қилинмаяпти. Иддаомнинг исботи учун турли жабҳалар тимсолида 3 та мисол келтираман.\nБиринчиси: мухолифат партияларини ташкил этиш муаммоси. Масалан, ана шундай янги сиёсий партияларни тузишга Ўзбекистон Республикасининг Конституцияси изн беради, мамлакатдаги тегишли қонунлар маъқуллайди, президент қўллаб-қувватлайди, бироқ, кўринмас кучлар бунақанги ташкилотчиликка тиш-тирноқлари билан қарши турмоқда.\nВаҳоланки, президент Шавкат Мирзиёев, бундан бир йил муқаддам Ал-Хоразмий мактабида уюштирилган ёшлар билан учрашувда ушбу хусусда тўхталиб: «Мен президент сифатида мухолифатга қарши эмасман, лекин халқнинг муаммоларини биладиган, барча муаммоларни [халқ билан] бирга бошдан кечирадиган, шу ернинг сувини ичиб, шу ернинг нонини ейдиган [мухолифат] ўзимизда пайдо бўлиши учун муҳит яратиш керак» – дея уқтирганди.\nЭндиликда профессор Хидирназар Оллоқулов раҳбарлигидаги «Ҳақиқат ва тараққиёт» социал-демократик партияси ҳамда яна бир таниқли олим Маҳмуджон Йўлдошев ташаббускорлиги остидаги «Халқ манфаатлари» демократик партиясини ташкил этиш жараёнларидаги ҳар-хил кўринишдаги тўсиқлар ва турли-туман ғовлар давлат раҳбарининг кўрсатмаларига мутлақо тескари, қарама-қарши хатти-ҳаракат эканлиги ойдан-да равшандир.\nИккинчиси: Ўзбекистон Республикасининг Монополияга қарши курашиш қўмитаси билан мамлакатимиздаги «UzAuto Motors» компанияси ўртасида анчадан буён давом этиб келаётган ҳамда на куйишингни ва на кулишингни билмайдиган можаролар...\nЎзбекистондаги етти ёшдан етмиш ёшгача бўлган кишиларнинг, деярли ҳаммаси «UzAuto Motors» компаниясининг қанақа корхона эканлигини, рақобатчилари йўқлигидан фойдаланиб қолаётган «UzAuto Motors»чилар кўнгилларига келган ишни қилаётганликларини, унда ишлаб чиқарилаётган енгил автомашиналарнинг нархлари ўзларининг таннархларига нисбатан анча даражада қимматлигини, устига устак, айни транспорт воситаларининг сифатиям ҳаминқадар эканлигини яхши биладилар.\nБулардан ташқари, тегишли давлат божларини тўлашдан қочиб, четдан ҳар-хил қинғир йўллар билан олиб келинаётган автомобилларнинг нархларига Ўзбекистонда чорак, ҳатто учдан бир баробар баҳо қўйилган ҳолда сотилаётганлигидан, шунингдек, автотранспорт воситаларининг эҳтиёт қисмлари билан боғлиқ «ўйинлар»дан-да аксарият кўпчилик воқифдир.\nМана, бир неча ойдир-ки, Монополияга қарши курашиш қўмитаси билан «UzAuto Motors» компанияси вакиллари мана шундай тортишувлар борасида ўзаро судлашиб келмоқдалар. Бу ўртада Монополияга қарши курашиш қўмитаси судда икки маротаба «UzAuto Motors» компаниясига ютқазиб қўйди. Мазкур жараёнларни узлуксиз кузатиб келаётган кўпсонли жамоатчилик вакиллари бундайин аянчли натижани кўрганларидан сўнг, Монополияга қарши курашиш қўмитасидан уларнинг ҳафсалалари жудаям пир бўлганлиги турган гап.\nДарҳақиқат, Ўзбекистон давлатининг мамлакатимиздаги Монополияга қарши курашиши зарур бўлган бош органи битта монополчи компания олдида қонунан ўзининг ҳақлигини исботлай билмаса, ушмундоқ вазиятда бунақанги қўмитанинг кимга ёинки нимага кераги бор? Уни таг-туби билан тугатиб, ходимларини тарқатиб юбориш мақсадга мувофиқ эмасми?!\nУчинчиси: бундан 15 ой илгари ташкил этилган битта эркин иқтисодий зонанинг аянчли қисмати хусусида. Халқ депутатлари Қашқадарё вилояти кенгашининг яқиндагина бўлиб ўтган навбатдаги сессиясида вилоят ҳокими Зойир Мирзаев: «Чироқчи» эркин иқтисодий зонасини ташкил қилиш 2019 йилда бошланган бўлса-да, шу кунгача бирорта арзирли лойиҳа таклиф этилмаган, иш бошланмаган» эканлигини таъкидлабди.\nАсли чироқчилик эканлигим сабаб, мазкур масала ўзимгаям дахлдорлиги боис, айни «янгилик» мениям эсанкиратиб қўйди. Ахир, 2019 йилнинг 13 сентябрь куни Ўзбекистон президентининг «Чироқчи» эркин иқтисодий зонасини ташкил этиш тўғрисида»ги 13 та банддан иборат Фармони эълон этилганида, анча-мунча кейинроқ эса, республика Вазирлар Маҳкамасининг «Чироқчи» эркин иқтисодий зонаси фаолиятини ташкил этиш чора-тадбирлари тўғрисида»ги қарори қабул қилинганида қанчалар севингандик.\nЎзбекистон Миллий ахборот агентлиги (ЎзА) эса: «Энди Чироқчида ҳам саноат ривожланади!» – дея бонг урганди.\nОхир-оқибатда, маълум бўлди-ки, 1 йил-у 3 ой муқаддам ташкил топган «Чироқчи» эркин иқтисодий зонаси, ҳали-ҳануз, ҳатто фаолиятини бошламабдиям. Энди англашилиши-ча, биз муддатидан жуда эрта қувонган эканмиз-у ЎзАям тўйдан олдин ноғора чалган экан-да...\nХўш, бунақада Ўзбекистон президентининг тилга олганимиз Фармонида урғуланганидек: «Мазкур Фармоннинг ижросини назорат қилиш Ўзбекистон Республикасининг Бош вазири А. Н. Арипов... зиммасига юклансин» – дейилган топшириқнинг ижроси қаён кетди? Ҳурматли Премьер жанобларининг ўзлари айни фаолиятсизлик ҳолатини қандай изоҳлар эканлар?\nЮқорида тилга олинган оғриқли масалалар Ўзбекистон миқёсидаги ана шунга ўхшаш долзарб муаммолар олдида, бамисоли, дарёдан томчи сингаридир. Буларнинг барчаси мамлакатимизда сўз ҳамда ишнинг бирлиги таъминланмаслигидан, ваъдаларнинг вафоси йўқлигидан яққол далил-исботлар бўлиб ҳисобланади.\nСирдарёлик инсон ҳуқуқлари ҳимоячиси Хайрулло Қиличев:\n2020 йил давомида Ўзбекистоннинг ижтимоий-сиёсий ҳаётида юз берган учта муҳим воқеага жамоатчилик холис баҳо бериши керак деб ҳисоблайман. Жумладан:\n1. Мавжуд партиялардан фарқли ўлароқ, сиёсий позицияси нисбатан эркин шаклланишни бошлаган "Халқ манфаатлари", "Хақиқат ва тараққиёт" партияларини тузишга бўлган интилиш ва уни бўғишга қаратилган, хукумат тарафидан қўйилаётган тўсиқлар.\n2. Сардоба фожиаси. Бу воқеага амалдаги ҳукуматнинг муносабати, яъни, фожиа сабабларини ўрганиш, айбдорларни топиш ва келтирилган иқтисодий ва маънавий зарарни қоплаб бериш юзасидан қилинаётган улкан ишлар фонида, очилиб қолаётган коррупция ҳолатлари, унга берилмаётган холис баҳо ва чоралар. Жабрланган аҳолига, уларни уй-жой билан таъминлаш борасида, ижтимоий-иқтисодий қўллаш бўйича яратилган ношаффоф тизим оқибатида, ҳанузгача одамларнинг муаммолари тўкис бартараф этилмаётгани, келгуси режалар очиқланмаетгани.\n3. Бухоро шаҳар прокурорининг прокуратура тизими, жумладан бош прокурорга дахлдор чиқиши. Бу чиқиш, мавжуд тузум, ундаги суд- ҳуқуқ соҳасининг қанчалик коррупциялашган асосга қурилгани, кимлар унга хизмат қилаётгани бўйича хулоса чиқаришга асос бўлади. Натижаси муҳим эмас, асосийси, прокурор, ўзи фаолият юритаётган тизим ҳақида, мавжуд тизимда тадбиркорлар, бизнес олами вакилларига яратилган шароитлар ва қонунлар қандай ишлаб келгани хақида ўз сўзини айтиб бўлди.\nМенимча, юқоридаги 3 та воқеа, келаси йил бўладиган сайловларда, амалдаги ҳвакилларини кўпроқ ўйлашга мажбур этади. Халқимизнинг кўзини очиб, нафақат сайлов жараёнлари, балки ундан кейин ҳам қандай яшаш, фикр қилиш, кимга ишониш , давлат ва халқ тўғрисида реал мулоҳаза қила олишлари учун хизмат қиладиган воқеа бўлди.\n“Маърифат саодати” газетаси муассиси Абдужаббор Умаров йилнинг энг муҳим воқеаси сифатида Сардоба фожиасини тилга олди.\nOzodNazar: “Митсубиши” билан “Мицубиси” ўртасидаги танлов ҳамда топонимга айланаётган ҳокимлар ҳақида


05.09.14 - 12.09.14: Биз бир ҳафта олдин билгану билмаган нарсалар - BBC News O'zbek\n05.09.14 - 12.09.14: Биз бир ҳафта олдин билгану билмаган нарсалар\nБританиялик ихтирочиларнинг даъво қилишларича, робот "Борис" келаси йилдан бошлаб уй бекаларининг оғирини роса енгил қилади: идиш ювгич машинага ҳамма нарсани ўзи жойлаб қўяди.\nҒарблик олимларнинг янги тадқиқотларига таянилса, сиз мазза қилиб ухлаб ётган пайтингизда ҳам, миянгиз уйғоқ бўларкан, ҳатто, сўзларни бир-биридан ажрата оларкан...\nАрманистон президентининг янги ташаббуси кўпчилик учун қизиқ туюлиши табиий: Серж Саргсян жаноблари мамлакатини ҳаммага танитиш учун бутун дунё бўйлаб сочилиб кетган 10 миллион арманини сафарбар этмоқчи.\nФото муаллифлик ҳуқуқи apple\nApple ширкати эса, ўзининг янги смартсоатлари билан бирга...\nўз мобил телефонининг ашаддий ишқибозлари интиқлик билан кутган iPhone 6 ни ҳам тақдим этди.\nАмерикалик олимларнинг бошлари осмонда: Улар Саҳрои Кабирдан гўштхўр динозаврлар ичидан энг йириги бўлган спинозаврнинг қолдиқларини топишган. Топилдиқлари эса, уларнинг тахминларини тасдиқлаган: Спинозаврлар сузишга ҳам қодир бўлишган.\nТопилдиқларнинг зўрига келганда хитойлик 11 яшар болакай ҳам америкалик олимлардан заррача қолишмаган: Болакай Цзянцу вилоятидан оқиб ўтувчи дарёдан 3.000 йиллик тарихга эга бронзадан ишланган қилич топиб олган.\nАмерикалик олимларнинг айтишларича, шу ҳафта Ер сайёраси атрофидан битта ҳовли катталигида астероид учиб ўтган. Уларга кўра, Никарагуага тушган метеорит ана шу астероиднинг бир бўлаги бўлиши мумкин.\nШарқий Африкадаги қўриқхонада эса, эгизак бонго оҳуларининг туғилиши ҳафтанинг энг қойилмақом янгиликларидан бирига айланган. Чунки бу турдаги оҳулар деярли буткул йўқ бўлиб кетиш арафасида.\nАнглиялик олимларнинг тахминларича, агар сиз семиз одамни тўлалиги учун қанча уялтирсангиз, бу унинг янада эт олишига сабаб бўларкан...


Васатия ва адабий ижод\nИнсонга алоқаси бор жамики нарса, ҳодисаларда, моддий, маънавий амалларда, касбу ҳунар, ижодларда, бинобарин, сўз санъатидек нафис ва нозик, зийрак ва серимкон соҳада Исломнинг васатия дийни эканлигини, васатияга дахлдор бўлиш ҳамда васатий бадиий ижод нималигини идрокламоқ, унда мудом собит турмоқ ягона улуғвор адолатдир. Адабиёт учун ҳам васатия – омонлик ва саломатлик минтақаси, ишончли муҳофаза қалъаси, тўғри тараққиёт манбаи.\nСўз санъаткорлиги инсон ақлу заковатига ато этилган нақадар дарддош, жозиб ва мафтункор иқтидор бўлмасин, у – бошқа беҳисоб моддий, маънавий неъматлар сингари замирида батамом синов-имтиҳон ҳикмати бор бўлган барқарор ҳодиса. Инсон унинг имкониятларидан қандай мақсадларда фойдаланиши, у орқали нималарни ният қилиши, дийну эътиқодга, насллар тарбиясига, ҳақ ва ҳақиқатларни ўрнатишга, яхшилик томон бошлашга, ёмондан қайтаришга нечоғлик улуш қўшиши кабиларда синалувда бўлади. Шу сабаб адабиёт ишлари шунчаки бир эрмак ё овунчоқ, кўнгилхушлик ёки тор шахсий манфаат воситаси эмасдир. Балки ҳидоят йўлида юриб, энг муносиб, арзирли ҳақиқатга бўйсуниб оқибатнинг энг яхшисини топишнинг саноқсиз воситаларидан биридир, холос.\nҚачонки, ҳақ таълимотларга итоатда ва уларга амал қилиш устун ҳолатда яшалган бўлса, барча соҳаларда, инчинун, адабий муҳитлар, жараёнларда ҳам юксак ривожга эришилган, нодир бадиий намуналар яратилган. Қачонки, жамиятлар ҳақ қоида ва кўрсатмалардан узоқлашиб, ботиллик, разолат, залолат сари оғишишлар оммалашса, ўзга соҳалар қаторида адабиётнинг ҳам ютуғидан ютқизиғи кўп бўлган, у ҳам тубанлашган, адашган. Қандайдир нохолис, зуғумкор мафкуранинг қули ва маддоҳига айланиш, ёлғон, баландпарвоз ғояларга алданиш, унга шўнғиб кетиш, дийну дунё моҳияти ва инсон ҳақиқатининг талқин меъёрларидан тойилиш, беҳуда ҳойи ҳаваслар тасвиротига ружу қўйиш, Ғарб адабий ҳаётининг турли босқичларида турлича қиёфаланувчи ахлоқий бесубутлик, турфа алдамчи қоидаларни ихтиролаш сингари ҳодисалар – аслида дунё учун батамом салоҳиятли қилинган, аллақачон бор ва маълум ҳақ таълимотлардан ғофиллик, уни писанд этмаслик, ундан бўйин товлаш оқибатларидир.\nАдабий ижод сертармоқ заҳматларни тақозо этгувчи бир жараёндирки, меҳнатининг ноқис, зое, камманфаат бўлмоғини ҳеч қайси ижодкор истамайди. Ҳар йўсин уринишлардан келиб чиқадиган лафзий, маъновий, мантиқий, бадиий камчиликларнинг асл илдизлари эса васатсизликка бориб тақалади. Истеъдоднинг қуввати, меҳнати ботил томон оғишмаслиги шарт, беҳудага сарфланмаслиги керак. Сўз санъаткори ижодий мавқе, нуқтаи назар, муносабат, образлилик, меъёр-мезон, ғоявийлик кабиларда адашувлар йўлидан бормаслиги лозим. Бошқача қилиб айтганда, адабий истеъдод ўзини ҳақ таълимотлар доирасидагина тўғри ақийдага бошлаб, ҳақ таълимотлар билангина ҳар турли тойилишлардан ўзини ҳимояда сақлаб бора олади. Ижод, бадиий асар васатийлик ила сифатланиши, бу катта мақомга кўтарилиши учун унинг соҳиби васатий шахс бўлмоғи жоиз. Барча замон ва маконлардаги комил истеъдод эгаларининг, умуминсоний манфаатларни кўзлаган илғор адабиётларнинг билиб ёхуд билмай интилган ғоялари, адабий орзулари ҳам, шубҳасиз, васатия қоидаларида мужассам.\nВасатия тўғрилик, ҳалоллик, мувозанат, ўрталик, мўътадиллик ва адолатлиликдир. У – ана шундай фазилатларни чамбарчас жипслаштирувчи, бироқ бошқа яккаш сўз билан ифодаланиши мушкул бўлган ноёб тушунчадир. Ҳамма жиҳатларда: ният, тафаккур, муносабат, мезонлаш ҳамда илму амалда ҳақ йўлдан чиқмаслик, озмаслик ва тоймаслик илми васатиядир. Яъни, у- атроф-теграси ўралган омонлик, саломатлик минтақаси, муҳофаза қўрғони. У – бутун башарият учун, башариятнинг ҳамма макон, замон, жамияти учун, ҳар қандай якка шахс учун, шахснинг ҳамма амали, турмуши, фаолияти учун сиротул мустақийм. Қуръони Карим, Суннат, ақийда, эътиқод, шариат – васатий. Мусулмонлар – васат уммат, таълимоти – васат таълимот. Салафи солиҳларнинг бизга мерос барча ибратлар хазинасида ҳам васатия энг етакчи, ёрқин бир сифат. Умуман, васатия – бу ислом, ислом эса васатия демакдир. “Васатия” сўзини муайян тилга ўгириш, қандай жорийлаш мақсадга мувофиқлиги уни, қўллашнинг энг манзур тадбири борасида шайх Муҳаммад Содиқ Муҳаммад Юсуф қуйидаги фикрларни билдиради:\n“Аллоҳнинг китоби Қуръони Карим мўъжизадир. Унинг ҳар бир калимаси ўзига хос маънони касб этади ва ўз ўрнида ишлатилган бўлади. Агар бирор сўзнинг ўрнига бошқасини ишлатилса ёки сўзларнинг жойи алмаштирилса, маънога футур этади. “Васат” сўзи ҳам шундай. Бу сўзнинг маъносига назар соладиган бўлсак, “ўрта”, “мўътадил”, “тўғри”, “адолатли”, “энг яхши” каби маъноларни англатишини кўрамиз. Аммо оятдаги “Васат” сўзининг ўрнига уни шарҳ қилиш учун ишлатилган сўзлардан бирортасини қўядиган бўлсак, маъно тўлиқ бўлмай қолади. Чунки “Васат” сўзи уларнинг барчасининг қўшма маъносини ифода этади. Мисол учун “Васат” сўзининг ўрнига “Мўътадил”ни қўйсак, “ўрта”, “тўғри”, “адолатли” ва “энг яхши” деган маънолари йўққа чиқиб қолади. Бошқа сўзлар ҳақида ҳам худди шуни такрорлашимиз мумкин. Демак, биз “Васат” сўзини кишиларимизга шарҳ қилиб бериб, кейин ўзини таржима қилмай ишлатаверишимиз керак бўлади” .\nВасатиянинг луғавий ва истилоҳий жиҳатларга кўра қандай англанма эканига доир таърифлар у қадар кўп эмас. Барча таърифлар моҳиятан бир-бирини холис тўлдиради, дақиқ қувватлайди. Васатиянинг тўғри, одил, афзал, мумтоз ва мақтовли ҳолат эканлигини тавсифлайди. Чунончи, имом Исмоил Ҳаммод ал-Жавҳарий ўзининг “Сиҳоҳ” номли машҳур луғат китобида “Васат ҳар бир нарсанинг энг тўғриси ва адолатлисидир”, деб ёзади. Абу Бакр Муҳаммад ибн Ҳасан ибн Дурайд ал-Аздий уни “ҳар бир нарсанинг ўртаси” (“Жамҳаратул Луғати”), Муҳаммад ибн Яъқуб Муҳаммад Ферузободий уни “ҳар бир нарсанинг энг адолатлиси ва энг яхшиси” (“Ал-Қомус ал-Муҳийт”) деб, Аҳмад ибн Муҳаммад ибн Али ал-Файюмий “Васат мўътадил деганидир” (“Ал-Мисбоҳул Мунийр”), дея тавсифлайдилар.Доктор Аҳмад Умар Ҳошим эса қуйидаги фикрларни билдиради:\n“Васатия истилоҳда шахсни ҳаддан ошиш ва камчилик содир этиш тарафларига оғиб кетишдан сақлайдиган мақтовли ҳолатдир. Бошқача қилиб айтганда, у икки тараф орасида бири биридан устун бўлиб кетмайдиган тарзда мувозанат ва адолатни сақлашдан иборатдир. Бунда чегарадан чиқиш ёки нуқсонга йўл қўйиш, ашаддий қаттиқ олиш ёки ўта бўш қўйиб юбориш бўлмайди. Балки афзалига, адолатлисига, яхшисига ва мукаммалига эргашилади” (“Васатиятул Исломи” китобидан).\nҲеч бир масалада ислом дийнида биртарафламалик йўқ. У бундай ва бошқа ҳар қандай бу зайл иллатга батамом қарши, раддиячидир. Унинг барча илоҳий далилланган қонунлари “шариат” деб аталган ягона тушунчада мужассамлашган бўлиб, ҳар нарса-ҳодисага муносабатда тирикликни охиратдан, илмни амалдан, руҳни жасаддан, бугунни эртадан ажратиб қарамайди. Аксинча, инсон билан унинг тирикчилигини яхлит, доимий моҳият деб, инсонликка хос ҳамма тақозодор жиҳатларни ўзаро боғлиқ, муштарак деб билади. Бу дунёнинг ҳар банда-одами борки, у кейинги дунёнинг ҳам муайян даража-мақомини топган инсонидир. Фано дунёси тўхтатилиши билан ҳаёт мутлақ изсиз йўқотилмайди, илоҳий зарурият қилинган охират кунидан бошлаб боқий ҳаёт давом этади. Ҳаммаси бир бутун, муштарак, узлуксиз жараён, илоҳий адолатдир.\nАйрим мафкуралар, дийнлар, таълимотларда руҳнинг манфаати томон, айримларида жасаднинг манфаати томон оғишиб кетишлар тарихда жуда кўп содир бўлган, ҳозирда ҳам кам эмас. Руҳни – сири Аллоҳгагина хос илоҳий, латийф неъматни васатий меъёрга номувофиқ равишда устун билмоқ таркидунёчиликка, жасадга – унинг тафаккур эгаларини лол қолдиргувчи барча моддий аъзо-неъматлари манфаатига ружу қўймоқ маънавий қашшоқлашишга олиб келади. Инсонни жоҳилият ва разолат ботқоғига ботиради. Қай даражада бўлмасин, васатсизлик ижодда ҳам ғофиллик, мудроқлик, ҳақиқий самарадан бебаҳраликдир. Масалаларнинг оқилона ечими, йўл-йўриқлари эса ҳақ илмда, васатиядадир.\nБешубҳа аёнки, инсон ҳақиқати унинг жисмида жойлашган маҳфий руҳнинг жасад билан муштараклигидан иборат. Бу илоҳий қўшилма-яратиқда албатта муайян қийинчиликлар бор. Инсон ожиз, шошқин, машаққатда. Унинг ҳамма сифатларидаги ҳикматлардан бири синовдир. Руҳ ва жасад нисбатига алоқадор қийинчиликлар замирида ҳам инсон учун машаққатни енгиш борасидаги синов-ҳикмат мавжуд. Озуқага вужуд нечоғлик эҳтиёжманд бўлса, руҳ ҳам озуқага шу қадар муҳтож, эҳтиёжманд. Ҳар иккисининг ҳам озуқаси ҳалолдан, ҳақдан бўлмоғи лозим. Озуқалари тўғри бўлмаса, зарар кўради, мувозанат бузилади. Бирининг озуқаси нотўғри бўлса, иккиси ҳам баравар панд ейди. Натижада умр яхши натижа, яхши ҳосил бермайди.\nВасатий умматга мансуб одам эътиқод, тасаввур, тафаккур, хаёлот, ҳиссиёт, эҳтирос, мулоҳаза бобларида ҳам афзал, адолатли, мўътадил бўлади. У моддий, маънавий ва руҳоний нарсаю ҳодисаларга муомала-муносабатдаги йўлни уларга фақат васатий мезонлар асосида ёндошувдадир, деб белгилайди. Мудом шунга қатъий азму қарор қилади, саъй-ҳаракатини моҳиятан васат йўналтиради, масаланинг васатий ечимигагина интилади. Унинг бу мақомда туришини, васатий амалларда бўлишини иймон нурига чулғанган қалбининг тақозолари, эътиқоддаги собитлик ва содиқлик мавқеи таъминлайди.\nЖаҳон адабиётининг машҳур адибларидан бири Бернард Шоу шундай ёзган эди: “Мен доимо Ислом динини ғоятда эҳтиром қиламан. Чунки бу динда қувват ва ҳаётийлик бордир. Менимча, фақат ушбу дингина ҳаракатлантирувчи кучга эгадир ва барча замонларда башариятнинг фойдасига хизмат қила олади”. (“Ислом шариати барча замон ва маконларда тадбиқ қилишга салоҳиятли” номли китобдан).\nАлбатта, исломият васатия сифатида инсоннинг ярим фаолиятини дийнга, ярмини дунёга бағишлаб боришдек юзаки, сунъий тақсимотни англатмагани каби, адабиёт касбларида ҳам исломга – васатияга бўйсуниш бир қисм ижодни дийн масалаларига, бир қисм ижодни дунёвий мавзуларга қаратишдек жўн, хаспўшловчи, миқдорий қолипларни назарда тутмайди. Ислом таълимотлари, шариат аҳкомларининг барчаси – васатий. Диний талабларнинг ярмига амал қилиш маъноси ҳам бунда мутлақо йўқ ва васатиядан мурод бу эмас. Умуман, муаммони бу тахлит қўйиш ва тушуниш мудҳиш хатодир.\nИслом дийни немисларнинг жаҳон миқёсига чиққан энг катта шоири Иоганн Волфганн Гёте (1749-1832)ни унинг сўнгги нафасигача мафтун этди, ҳайратга солди. У бутун ижодий, илмий, амалий фаолияти давомида исломни барча мафкуралар, сиёсатлардан устун тутди. Ўзининг унга руҳий яқинлигини доимо яширмай таъкидлаб борди. Имкон қадар шу дийн тарғибини қилиб, Олмонияда ҳам унинг кенг, оммавий идрокланишини орзулади. Инсоният учун камолотга эришишнинг ёлғиз йўли ислом дастурларида эканига қаттиқ иқрор бўлди. Қуръони Карим хусусида салбий фикрлаганларга қарши у жиддий эътирозлар билдирди. Илоҳий Каломнинг маъно таржималарини чоғиштириб кўрар экан, қаноатланмади. Ва бу ҳақда шундай ёзди:\n“Қуръони Каримнинг миқёсларини қамраб олишни хоҳловчи, жуда қатъий закога эга бўлган, араб тилидан воқиф, шоир руҳли бир олмон таржимонининг, Шарқнинг ойдин, чароғон осмони остида, илоҳий ваҳий келган жойда ётоқ қуриб, пайғамбарнинг руҳий ҳолатига кирган ҳолда тиловатлар қилиб, Қуръони Каримни олмон тилига таржима қилишга киришуви бизнинг энг катта орзуимиздир”.\nАдибу олим бўлган Гёте ўзининг “Илмий тадқиқлар ва ҳошиялар” номли мақоласида Аллоҳ Китобини тавсифлайди, ҳаётий ўхшатиш усулида Унинг илоҳий салоҳиятини шундай таъкидлайди: “Қуръони Карим услуби, мундарижаси ва мақсадига кўра жиддийдир, буюкдир, қудратлидир, ниҳоятда кучлидир, мислсиздир, латийфдир, юксакдир, самовийдир. Тишли ғилдирак ўзига боғлиқ бошқа ғилдиракни қандай ҳаракатга келтирса ва бу ҳаракат занжирланиб қандай давом этса, Қуръони Каримнинг ҳам бир-биридан узилмаган, бир-бирини якунлаган ҳукмлари нима учун ва қандай қилиб оммаларни ўз таъсири остига олишига ҳеч ажабланмаслик керак”.\nИжодининг ҳамма босқичларида Гёте Исломга муҳаббат ғоялари билан суғорилган шеърлар ёзган. “Муҳаммад қўшиғи” асарида Расулуллоҳ саллаллоҳу алайҳи васалламга ўз мақтовларини, буюк ҳайрат ҳиссини изҳор қилади. Расулуллоҳ даврига оид драматик асар ёзишни режалаштиради. Мусулмон шоирларга бағоят ҳавасда бўлишининг бош боиси ҳам Ислом эди. Ўзининг дунёга танилган “Фауст” (1772 йил) трагедияси билан ёнма-ён машҳур “Шарқу Ғарб” (1816 йил) девонини гарчанд Фирдавсий, Низомий, Румий, Саъдий, Ҳофиз, Жомий каби Шарқ шоирларига эҳтиромининг намунаси сифатида тақдим этса-да, шеърларидаги асл мантиқ-моҳият манбаи ояти Карималар ва ҳадиси шарифлар бўлди.\nБош мақсади олмон халқига Ислом дийнини англатиш бўлганини очиқ айтади. Буни кейинчалик ёзган мақола ва хатларида ҳам бот-бот таъкидлайди. Гёте қатъий хулосага келадики, инсоният исломда бўлмас экан, адашувдадир, инсоннинг ўзлигини таниши фақат ислом орқали бўлади. “Ўзини билган Роббини билар”, дейди у. Шундай иқрорлари туфайли ислом ҳақиқатларини ўрганиб борди, ўзини унга дахлдор билди ва одамларнинг уни исломга мансуб деб санашларини хоҳлади.\nОвозда айтилган ёки юксалган овоз билан ифодаланган фикргина эмас, қалбда, сир тутиб турган фикрларимиз, хаёлотимиз, ҳатто унутилган хотираларимиз, ошкор-яширин ниятлар, махфий ҳолатларимизгача – ҳаммасини Аллоҳ ўзимиздан яхши билади. Албатта, Аллоҳ илмида маълум ботиний бу ҳолат ҳали содир воқелик, амал эмас. Лекин амал қалбнинг тақозоси ила бўлади ва амалнинг дебочаси, пойдевори ниятдир. Барча ишлар бежиз бисмиллаҳ, ҳамду наътлар билан бошланмайди. Ниятдан бошлаб ишнинг охиригача ҳақ йўлидан оғишмаслик солиҳ амални юзага чиқаради. Магар ниятгаки риё, тамъа, ботил аралашса, уларнинг нуқси амалнинг ҳар жиҳатига уради.\nҲақ таълимотлар адабиётга мавзулар рўйхатини, мавзуларнинг дийнийга, дунёвийга ажратилган кўрсатмасини таклиф ва тавсия қилмайди. Бундай ажримга уриниш сўз санъатининг, унга доир илмларнинг ўзларида ҳам йўқ. Шубҳасиз, мавзуларни шу тарика тоифалаш, ютуқ-ютқизиқнинг илдизларини улардан қидириш ножоиз. Қандай мавзуга қўл урилмасин, аввало, ният шаръий, холис, беғубор бўлиши даркор. Шон-шуҳрат, унвон-мартаба, оммавий олқиш, ўзгалардан ўзиш қасди, нолойиқ ғоялар, кимсаларни шахсий манфаат илинжида куйлаш, кимнингдир, ниманингдир шаънини ноҳақ барбод этиш каби муддаолар васатсизликдандир.\nФанларнинг барча холис кашфиётлари, ижодларнинг барча оқил қарашлари ҳақиқатларнинг ҳажми, ҳаракати, ўлчови, моддий ва маънавий жиҳатларига кўра илоҳийлигини тасдиқлаш, эътироф этиш доирасида кечади. Бу ҳол инсоний илмлар ҳамда ижодларнинг қадру қимматини пасайтирмайди. Аксинча, инсонга хос мақбул интилишининг, қодирликнинг, салоҳиятнинг юқори мавқе-мақомини намоён этади.\nНиятнинг моҳиятида ҳар қандай мавзуда, жараённинг ҳамма жиҳатида Ҳақдан қўрқув, Унинг розилигига мувофиқликни кўзлаш, жавобгарлик ҳисси устунлик қилсагина адабий ижод мусаффо, васатийдир. Ният ва уни рўёбга чиқаришдаги ҳаракатларнинг қанчалик тўғри бўлишига қараб ҳатто соф дунёвий мавзудаги асар айни пайтнинг ўзида соф диний асар, том маънода илоҳий мавзудаги асар тўла дунёвий асар сингари бўлиши шубҳасиз.\nТурфа вазиятлар сабабли гоҳида кимнингдир кўзига бу дунё қоронғу кўринади. Аслида шундай эмас. Ёки дунёнинг ўзидан кўра у ҳақдаги нарсалар, санъат асарлари, қизиқ китоблар гўзалроқ туюлиши мумкин. Шунингдек, ижод завқи ва эҳтиросининг, соҳага ишқининг зўрлигидан: дунё ўзи гўзал эмас, санъат уни гўзал қилади, дегувчи олиму ижодкорлар ҳам бор. Борлиқ гўзал эмас, санъат асарида у гўзаллик намоён қилади, дейишлик катта ёлғонлардан бири саналади. Васатия бу зайл ботил кетиш, чалғишлардан асраниш таълимини ҳам беради. На бутун инсониятнинг барча донишмандлигини, на бутун жаҳоннинг барча санъат дурдонасини Аллоҳнинг зарра миқдор ишига қиёслаб бўлмайди. Соғлом тафаккур ва очиқ қалб эгалари бўлган адибларнинг эса борлиқдан ҳайратлари адо бўлмаслиги аён ҳақиқатдир. Васатий дунёқараш, васатий нуқтаи назар кишиси дунё нарсалари ва масалаларига бошқача – буюрилганидек қарайди. Улардаги олам-олам маъноларни, илоҳий аломатларни адашмай бадиий, эстетик кашф этади. Чексиз, бепоён ҳақиқатлар уммони ичида бўлади. Васатий тааммули орқали ўзгаларга тўғри ғоявий-поэтик ифодаларни тақдим этади.\nАдабий ижоднинг тўғрилик мақомини таъминловчи тамойиллардан бири ижодкор шахснинг васатий мавқеда бўлиши ва унда собитқадамлигидир. Ислом жисмоний, ақлий, маънавий фаолиятларда турли тарафларга меъёрдан зиёда оғишиб кетишларга, бирёқламаликка берилишга, муайян томонда ҳаддан ошишларга кучли раддиялар билдиради. Унинг бу борадаги улкан кўрсатмалари ва қоидалари адабиётнинг барча масалаларига ҳам тўғридан-тўғри тегишлидир. Дунёпарастлик ҳам, таркидунёчилик ҳам, динни писанд қилмаслик ва ҳатто динни қаттиқ тутишда ҳаддан ошишлик ҳам ислом таълимотларида кескин қораланади. Инсон моҳиятида бор бўлган қайсидир икки нарсадан бирини устун қўйиш, бирини ортиқ санаб ва сийлаб, иккинчисига ўгай муносабатда бўлиш васатияга зиддир. Дунёпарастлик, кучу имкониятни дунёнинг у-бу матоҳи учун сарфлаб юборишлик ҳам, дийну диёнат деб, дунё ишларидан юз ўгириш ҳам ножоиздир. Васатияда маҳдудлик йўқ, маълум бир билиб олинган нарсаларнигина тан олиб, бошқа илмий, амалий, маърифий тажрибаларни бемулоҳаза инкор қилиб юбориш йўқ. Шунингдек, энди янгичароқ, жозибалароқ кўринган усуллар ва ҳодисаларга тақлид қилиб, кўр-кўрона эргашиб кетавериш йўқ. Ўзгача ва янгича оқимлар, усуллар, ғоялар ва ёндашишлар васатия қоидаларига кўра кутиб олинади.\nАлбатта, бунда масаланинг ҳамма жиҳати ҳақ таълимот кўрсатмалари асосида чуқур тааммул қилинади: бу янги нарсалар ғайритабиий куч, восита асосида келаётган, йўлдан тойишга йўналтирувчи ҳодиса эмасми? Улар ўзлари билан ботиллар келтирмайдими? Дийну диёнатимизга, маънавий-ахлоқий тарбияга нечоғлик фойда келтиради? Ва ҳоказо. Васатий таълимотга, ақийда ва шариатнинг мезонларига мос келувчи ва манфаатли ютуқлар, тажрибаларни васатия мўътадил эътироф этишга, ибрат олишга, ўзлаштиришга, улардан фойдаланишга чорлайди. Турли халқлар адабиётларининг ўзаро адабий алоқалар ва адабий таъсирлар тарихи ҳам васатий муносабатларнинг ёки васатсизликнинг натижа-оқибатларидан сабоқлар, ибратлар берувчи воқеаларга жуда бой.\nАллоҳ таоло борлиқ, дунё, инсондаги ҳамма-ҳамма нарсани илоҳий ўлчов билан яратган. Макон ва замон жиҳатидан ўлчови йўқ бўлган хилқат, нарса, ходисанинг ўзи йўқ. Инсон билган-билмаган, унга хабар қилинган – хабар қилинмаган, ва лекин имон келтириш буюрилган ғайбий ҳодисаларда ҳам Аллоҳ адолати билан батамом қилинган ўлчовлар бор. Қуръони Карим ва Пайғамбар ҳадислари орқали тарозу ўрнатилгач, инсониятнинг ҳақиқат мезонларини сарсон-саргардон, адашиб, улоқиб қидиришига асло ҳожат колмаган.\nТаҳлил, талқин, танқид, баҳолаш васатий амалга оширилса, ижод шаръий, ҳақ таълимот асосида тадқиқ қилинса, одил хулосаларга келиниши, улардан тўғри ибрату сабоқлар олиниши шубҳасиз. Шундай нуқтаи назарли талқиншунослик натижасидагина адабий амалларнинг, ижодкор-шахсиятнинг, бадиий намуна ёки асар таркибий томонларининг қувватлилик даражалари тўғри маълум бўлади.\nВасатия – Аллоҳ субҳанаҳу ва таолонинг инсониятга ато этган беминнат ва бепоён, беназир ва бебаҳо улкан неъмати. У – аждодлардан авлодларга силсила тарзида ўтиб келаётган мудом қувватли, мудом салоҳиятли улуғ ва ғолиб таълимот. У – ҳамма нарсанинг тўғриси, ўртаси, мўътадили, ҳалоли, мувозанати, энг яхшиси, бешубҳа адолати демак. У – саҳву хато, ширку гумон, ғафлату надомат, фисқу фужур ва бошқа барча ботилларга тўсиқ бўлиб бунёд этилган энг мустаҳкам, энг муҳташам илоҳий қалъа. Жумладан, адабий ижод ва унинг илмлари учун ҳам, шундайдир.


Ҳис-туйғуларини ифодалаётган қоплон видеога тушиб қолди\n11:05 08.12.2020 (Янгиланган 11:32 08.12.2020)\nҲайвонлар ҳам ўз ҳис-туйғуларини намойиш этиши ва қарама-қарши жинснинг эътиборини тортиш усуллари бор.\nҚизил китобга киритилган икки қоплоннинг "масофавий мулоқоти" видеога олинди. Улар Узоқ Шарқдаги миллий боғда яшашади, дея ёзади Sputnik Беларусь.\nВидеога олинган лавҳаларда эркак қоплон шу ҳудудда кезиб юрган урғочи қоплонга севги мактубини қолдираётгани акс этган. Қоплон қорга думалаб, у ерда ўз ҳидини қолдирган. Бу эса урғочи учун "махсус сигнал" эди. Боғ ходимлари урғочи қоплон бу номани олгани ҳақида ҳисобот беришди.\nҲозирги кунда Узоқ Шарқ қоплонлари қирилиб кетиш арафасида. Бу қоплонларнинг энг ноёб тури ҳисобланади. Уларни овлаш 1950 йилдаёқ тақиқланган эди.


Республикадаги ислом дини билан боғлиқ зиёратгоҳ ва қадамжолар\nЗиёратгоҳ ва қадамжо номи\nЗиёратгоҳ ва қадамжо жойлашган манзил\nЗиёратгоҳ ва қадамжо ҳақида қисқача маълумот\n"Ҳазрати Имом" мажмуаси\nОлмазор тумани, Қорасарой кўчаси,\nМеъморий мажмуа (XVI-XX асрлар барпо этилган) Абу Бакр Муҳаммад ибн Али Исмоил Қаффол Шоший ал-Кабир (903—976) - шофиъийлик мазҳабининг етакчи олимларидан бири, муҳаддис, фақиҳ, тилшунос, шоир қабри атрофида шаклланган. Қабр ва унинг атрофида вужудга келган қабристон ва меъморий ёдгорлик мажмуаси Ҳазрати имом номи билан аталади. Мажмуа таркибида Қаффол Шоший мақбараси, Барақхон ва Мўйи Муборак мадрасалари, Намозгоҳ ва Тилла Шайх масжидлари мавжуд.\n"Шайх Зайниддин бобо" зиёратгоҳи\nШайхонтоҳур тумани, Уйғур кўчаси, 372\nXVI аср барпо этилган бўлсада, ёнма-ён VIII-IX асрга тегишли обсерватория мавжуд. Шайх Зайниддин суҳравардия тариқати асосчиси Шаҳобуддин Суҳравардийнинг тўртинчи ўғли, Тошкент шаҳрининг тўртта буюк ҳомийсидан бири ҳисобланади. Тошкент шаҳрига мўғуллар босқинидан кейин келгани манбаларда келтирилади\n"Шайх Ҳованд Тоҳур" мажмуаси\nШайҳонтоҳур тумани, А.Қодирий кўчаси\nМажмуа Шайх Ҳованд Тоҳур (XIV аср), Қалдирғочбий мақбараси (XVI аср), Юнусхон мақбараси (XV аср), Мадамин Ғози уйи (XX аср) 4 ансамблдан иборат. Шайх Ҳованд Тоҳур шарафига унинг набираси Хожа Аҳрор Валий томонидан барпо этилган. Шайх Ҳованд Тоҳур илоҳиёт ва тасаввуф илмининг йирик намояндаларидан бири. Ота томонидан 18 авлодда II-халифа Умар ибн Хаттобга боғланади. Шайх Ҳованд Тоҳур мақбараси Тошкент шаҳрининг энг қадимги ислом меъморий биноларидан саналади.\nЮнусхон мақбараси (XV аср) – "Шайх Ҳованд Тоҳур" мажмуаси таркибига киради. Юнусхон 1485-87 йиллар Тошкент шаҳар ҳокими бўлган. Заҳириддин Муҳаммад Бобурнинг она тарафидан бобоси. Мақбара Юнусхоннинг ўғли Аҳмадхон томонидан қурилган.\n"Қалдирғочбий" (Тўлабий) мақбараси\n"Шайх Ҳованд Тоҳур" мажмуаси таркибига кирувчи (XV аср) меъморий ёдгорлик. Тўлабий қозоқ миллатининг таниқли шахсларидан бири бўлиб, қози сифатида танилган. "Жети Жарги" қонунлар тўпламини тузишда муаллифлардан бири. Шайх Хованд Тоҳурни устоз ва маънавий пири сифатида эътироф этган.\n"Сузук ота" мажмуаси\nШайхонтохур тумани, Сузук ота кўчаси, 48\nСузук ота (Мустафоқул) – Яссавия тариқати асосчиси Аҳмад Яссавийнинг набираси. Мақбара (XVI аср) барпо этилган. Ўзбекистон Президенти Ш.Мирзиёев ташаббуси билан 2019 йил мажмуа таркибида қайта барпо этилди. Сузук ота хунарманд ва усталар пири ва тасаввуф шайхи сифатида машҳур.\n"Хўжа Алламбардор" зиёратгоҳи\nШайхонтоҳур тумани, Камолон қабристони\nМақбара ислом дини арбобларидан Хўжа Абдул Азиз Аламбардор номи б-н боғлик. IX аср, дарвозахона, мақбара, чиллахона ва масжиддан иборат. Хўжа Аламбардор - Мовароуннаҳрда ислом динини тарғиб ва ташвиқ қилган зотлардан бири. Имом Абу Бакр Муҳаммад Қаффол Шоший (903-976)нинг сафдоши, аламбардор (байрокдор, динни байроқ қилиб кўтариб, ташвиқ этувчи) номи б-н танилган. Ислом фотихдари Чоч (Шош, ҳоз. Тошкент)га келганида лашкарнинг байроқ кўтарувчиси -аламбардори Абдул Азиз Самарқанд дарвоза ташқарисига ислом туғини қадаган. Ўша жой ҳозир Хўжа Аламбардор қабристонининг ўртаси бўлиб, кейинроқ бу ерда сағана қурилган. Мақбара бир неча марта қайта тикланган. Ичида ўша вақтда қўйилган ислом байроғи туғи ҳамон сақланади. Туғда "Аллоҳ" ва "Муҳаммад" сўзлари ёзилган.\nЧилонзор тумани, Қатортол кўчаси\nМашҳур олим ва шоир мавлоно Хайрободий эшон номи билан боғлиқ. XVII аср. Хайробод Эшон мақбараси ва масжиддан иборат. Мавлоно Хайрободийнинг авлодлари ҳозир Тошкент шаҳрида истиқомат қилади. Унинг “Куллиёт” асари чоп этилган\n"Чўпон ота" зиёратгоҳи\n13-даҳа, "Чўпон ота" МФЙ\nЧўпон ота – гумбазли дарвозахона ва мақбара (XV), масжид (XIX) дан иборат. Чўпонлар ҳомийси Чўпонота шахсига атаб Мирзо Улуғбек томонидан қурилган деб тахмин қилинади. Мақбара ва масжиддан иборат\n"Саид Ваққос ота" зиёратгоҳи\nУчтепа тумани, Уйғур кўчаси, 592\nСаид Ваққос ота XIII-XIV асрда яшаб ўтган. Қассоблик касби билан шуғулланган. Тариқат пешвоси. Мажмуа 1980-1982 йилларда қурилган ва 2011 йил қайта таъмирланган\n"Қўйлиқ ота" зиёратгоҳи\nМиробод тумани, Фарғона йўли кўчаси\nҚўйлиқ ота - Ҳофиз шайх Қўйлиқий бўлиб, самарқандлик ҳазрати Нўғай ота авлодларидан, яъни азиз шайхлар сулоласидандир. У Амир Имомқули Баҳодирхон даврида Самарқандда бош имом бўлган. Мутасаввиф олим, яссавия тариқати олимларидан. XV-XVII аср мақбара ва масжидидан иборат.\n"Зангиота" ёдгорлик мажмуаси\nЗангиота тумани, Зангиота МФЙ\nЗанги ота, асл исми Ойхўжа ибн Тошхўжа (? - 1258) - авлиё, ҳаким. Аҳмад Яссавийнинг устози Арслонбоб эшоннинг авлоди (авараси). Тасаввуф шайхи ва шоир. Занги ота Ҳаким ота (Сулаймон Боқирғоний) пиридан диний билимларни олиб, шу б-н бирга мустақил ақд ва илм олган. Қабристон ичида Анбар она мақбараси ҳам мавжуд.\n“Хўжаи Сероб ота” (Мавлоно Муҳаммад Пешоғарий) зиёратгоҳи\nЗомин тумани, Навоий МФЙ, Бош Пешағор қишлоғи\n“Хўжаи Сероб ота” зиёратгоҳида “Хўжаи Сероб” масжиди жойлашган. 1321 йилда туғилган Муҳаммад Пешағорий ушбу ерда қўним топган ва Хўжаи Серов – сув бошининг эгаси тахаллусини олган. Бу кишининг силсиласи Абу Бакр Қаффол Шошийга бориб тақалади.\n“Саъд ибн Абу Ваққос” зиёратгоҳи\nЗиёратгоҳ икки қисмдан иборат. Зиёратгоҳнинг юқори қисми – кўлбўйида булоқ ва дам олиш зонаси ҳамда пастки қисмда масжид ва хилхона мавжуд. Саъд инб Ваққос Макка ашрофларидан бирининг ўғли бўлиб, 16-ҳижрий йили Халифа Умар ибн Хаттобнинг Эрон ва Мовароуннаҳрга юборган қўшинига йўлбошчи этиб тайинланган. Ҳозирги Айлиё қишлоғи яқинида бўлиб ўтган жангда яраланиб, синчилоғи узилиб тушади. Натижада, саркарданинг синчилоғи ушбу жойда дафн этилади ва хонақоҳ барпо этилади.\nМавлоно Грекушоҳ (Мавлоно Шариф)\nФориш тумани, М.Оролов х. Гараша қишлоғи\nМавлоно Грекушоҳ Аҳмад Яссавийнинг шогирди бўлиб, динни ёйиш мақсадида ушбу манзилга жўнатилган. Ушбу ҳудудда “Гараша” қабристони ҳамда “Мавлоно Грекушоҳ” жоме масжиди жойлашган\n“Чанговул ота” зиёратгоҳи\nЯнгиобод тумани, Ҳавотоғ МФЙ, Чанговул қишлоғи\n“Чанговул ота” зиёратгоҳи ислом оламида машҳур дин пешволаридан бири Хўжа Юсуф Ҳамадонийнинг қадами етган жой сифатида улуғланади. Рамзий қабр устига икки хонали хонақоҳ барпо қилинган.\n“Шоҳи Зинда” ёдгорлик мажмуаси\nСамарқанд шаҳар, Шоҳи Зинда кўча, 39-уй\nҚусам ибн Аббос, ибн Абдулмутталиб ибн Хошим ал-Қурайший (тахм. 624-677) – саҳобанинг қабрлари мавжуд. Муҳаммад (сав)нинг амакиваччалари. Отаси - Аббос ибн Абдулмутталиб - Расулуллоҳ (ас)нинг амакилари. Онаси - Расулуллоҳ (ас)нинг завжаларидан бўлган Маймунанинг синглисидир. Ҳазрат Қусам Пайғамбар (ас) вафот этганларидан сўнг ул зотни ювганлардан биридир.Халқаро миқёсда нуфузга эга қадимий зиёратгоҳ\n“Имом Мотуридий” зиёратгоҳи\nСамарқанд шаҳар, Ғиждувон кўчаси, 4-уй\nМотуридий, Абу Мансур ал-Мотуридий (тўлиқ номи Абу Мансур Муҳаммад ибн Муҳаммад ибн Маҳмуд ал-Ҳанафий ал-Мотуридий ас-Самарқандий; 870-944) - буюк имом, фиқҳ олими, калом илмининг мотуридийлик оқими асосчиси. "Имом ал-худо", "Имом ал-мутакаллимон" ("Ҳидоят йўли имоми", "мутакаллимлар имоми") номлари б-н улуғланган.\n“Бурҳониддин Марғиноний” зиёратгоҳи\nСамарқанд шаҳар, Ғиждувон кўчаси\nИмом Мотрудий зиёратгоҳи таркибидаги рамзий қабр.\n“Хожа Дониёр” мажмуаси\nСамарқанд шаҳар, Тошкент йўли, 7–уй\nХўжа Дониёр - Дониёр, Даниил, Даниел – мусулмон, христиан ва яҳудий динларидаги пайғамбар. Амир Темур (1397-1404 йиллар ) Кичик Осиёга етти йиллик юриши вақтида Суза шаҳридаги авлиё Дониёрнинг табаррук қўнимгоҳидан бир қисм ҳокини Самарқандга олиб келган.\n“Амир Темур” мақбараси\nСамарқанд шаҳар, Оқсарой кўчаси, 1-уй\nДунё цивилизацияси тарихидаги буюк саркарда давлат арбоби\n“Хожа Аҳрор Валий” зиёратгоҳи\nСамарқанд шаҳар, Хожа Аҳрор Валий кўчаси\nХожа Аҳрор (1404-1490) - шайх, муршид, аллома, нақшбандия тариқатининг етук намояндаси ва раҳнамоларидан.\n“Абу Лайс Самарқандий” зиёратгоҳи\nСамарқанд шаҳар, Вобкент кўчаси\nАбу Лайс Самарқандий (Абу Лайс Наср ибн Муҳаммад ибн Аҳмад ибн Иброҳим ас-Самарқандий (? - 1003) - фақиҳ, муфассир. "ал-Фақиҳ" ва "Имомул-Худо" номлари б-н танилган. Самарқанд шайхулисломи. Ҳикматли сўзлари б-н ислом оламида шуҳрат қозонган.\n“Имом Бухорий” мажмуаси\nПойариқ тумани, Хартанг қишлоғи\nИмом ал-Бухорий (Абу Абдуллоҳ Муҳаммад ибн Исмоил ал-Бухорий) (810, Бухоро — 870, Самарканд яқинадаги Хартанг қишлоғи) - ислом оламининг йирик мутафаккири, буюк муҳаддис. Муҳаддислар имоми, ҳадис илмининг султони.\n“Имом Фахриддин Розий” зиёратгоҳи\nТайлоқ тумани, Жумабозор қишлоғи\nФахриддин Розий (1148-1210) - Абу Абдуллоҳ Муҳаммад ибн Умар ибн Ҳусайн ибн Ҳасан ибн Али Фахриддин Розий файласуф, мантиқшунос, ислом динини мукаммал ўрганган олим, тилшунос ва табиб. Аллома 146 номдаги илмий асарлар муаллифи.\n“Имом Доримий” зиёратгоҳи\nТайлоқ тумани, Искандарий қишлоғи\nИмом Доримий (Абу Муҳаммад Абдуллоҳ ибн Абдурраҳмон ибн Баҳром ибн Абдуссамад ад-Доримий ал-Ҳофиз ас-Самарқандий 794-869) - муҳаддис, муфассир, фиқҳшунос, Имом ал-Бухорий устози.\n"Махдуми Аъзам" зиёратгоҳи\nНақшбандия тариқати шайхларидан (1463/64-1542) Саййид Аҳмад Хожаги ибн Саййид Жалолиддин Косоний Даҳбедий "Махдуми Аъзам", яъни "Улуғ Махдум" номи билан машҳур. Заҳириддин Муҳаммад Бобурнинг замондоши ва маслакдоши.\n“Абдулла Ансорий” зиёратгоҳи\nОқдарё тумани, Янгиқўрғон маҳалласи\nХожа Абдуллоҳ Ансорий - тасаввуфнинг йирик намояндаси (1006-1049) “Пири Ҳирот” лақаби билан машҳур. Насаби ансорларга тақалгани учун “Ансорий” лақабини олган. Шайхулислом, пир ва шоир.\n“Шайх Худойдод Вали” зиёратгоҳи\nЖомбой тумани, Бозоров ж/х, Ғазира қишлоғи\nШайх Худойдоди Вали Яссавия тариқатининг етук намоёндаларидан бири, ғазаллари билан ўзбек адабиёти ривожига муносиб ҳисса қўшган мутасаввуф шоир ва олим.\n“Хўжа Хофиз Меросий” зиёратгоҳи\nБулунғур тумани, Эрганакли МФЙ\nХўжа Хофиз Меросий (XV) тариқат олими, Убайдуллохон даврида бош муфтий ва фақиҳ.\n“Шайх Саид Нуриддин ҳожи” зиёратгоҳи\nПайариқ тумани, Бошқўрғон МФЙ\nМавлоно Шайх Саид Хўжа Нуриддин (XV) нақшбандия хожагон тариқати намояндаси, мутасаввуф олим. Хожа Аҳрор Валийнинг шогирди.\n“Соғиш ота” (Соғаржий) зиёратгоҳи\nПайариқ тумани, Маданият МФЙ\nАбу Назр Соғаржий (Муҳаммад ибн Ҳотам ибн Саъид Соғаржий Сўғдий) ҳадис олими ва муфассир.\nСаййид Валихонтўра Ургутий\nСаййид Валихонтўра номлари билан тилга олинган мазкур шахс Бухоро амирлигида “Ҳазрати Эшон Ургутий” номи билан машҳур бўлган. Нақшбандия тариқатининг кўзга кўринган намояндаларидан бўлган. Бу зот 1334/1916 йилда вафот этиб, Ургутнинг Чор-Чинор қабристонида дафн қилинган. Бу макон бугунги кунда катта зиёратгоҳга айланган.\nУшбу манзилда айни пайтда шифобахш табиий булоқ мавжуд бўлиб, булоқнинг зилол суви минг дардга даво ҳисобланади. Юртбошимиз табаббуслари билан катта бунёдкорлик ишлари бошлаб юборилган.\n“Абу Убайда ибн ал-Жарроҳ” ёдгорлик мажмуи\nҚарши шаҳар, Жайхун кўчаси\nАбу Убайда Омир ибн Абдуллоҳ ибн ал-Жарроҳ ибн Ҳилол, машҳур саҳобалардан. Маккалик илк мусулмонлар қатори Исломга кирган. У Қурайш қабиласининг Бани Фихр уруғидан бўлиб, сулоласи еттинчи отада Пайғамбаримиз соллаллоҳу алайҳи васалламнинг сулолалари билан бирлашади. Аввал Ҳабашистонга, кейин Мадинага кўчганлардан. Тириклигида жаннат башорати берилган ўн саодатманд саҳобийнинг бири, яъни Ашараи Мубашшарадан. Пайғамбар билан барча юришларда қатнашган. 18 (милодий 639) йили Иорданияда вафот этган, қабри Амё қишлоғида. 14-асрга оид тарихий ёдгорлик. Абу-Убайда ибн Жарроҳ (р.а.)нинг рамзий қабри мавжуд.\nАбу Муин Насафий зиёратгоҳи\nҚарши тумани, “Ковчин” МФЙ\nАбу Муин Насафий - Абу Мансур Мотуридий мактабининг атоқли намояндаларидан бири, калом илми олими. XII аср зиёратгоҳи.\n“Шайх Шиблий” зиёратгоҳи\nҚарши тумани, “Нукрабод” МФЙ\n18-асрга оид тарихий ёдгорлик. Зиёратгоҳда Шайх Абу Бакр Муҳаммад ибн Ҳалаб Шиблийнинг рамзий қабри мавжуд. Абубакр Шиблий (859-946) ўз даврининг кўзга кўринган уламоларидан бўлган. У аввал Мансур Халложнинг (858-922) шогирди бўлган. Кейин Жунайд Бағдодий (вафоти 911) қўлида таълим олган. Мутасаввуф олим.\n“Султон Мир Хайдар” ёдгорлик мажмуаси\nКасби тумани, “Касби” МФЙ\nСултон Мир Хайдар (1275-1366) - асл исми Хожа Шамсиддин ибн Шайх Жамолиддин. Ҳадис, фиқҳ ва тасаввуф илми олими. Амир Темур томонидан мақбара бино этилган. XIV асрга оид тарихий ёдгорлик. Зиёратгоҳда Султон Мир Ҳайдарнинг қабри мавжуд.\n“Ҳазрати Башир” зиёратгоҳи\nКитоб тумани, Башир МФЙ\nҲазрати Султон Саид Аҳмад Башир (1368 – 1464). Яссавия тариқати шайхи. “Мири Ҳақиқат” номи билан танилган. Башир қишлоғи Ниёзтепада дафн этилган.\n“Қусам ота” зиёратгоҳи\nКосон тумани, Пудина қишлоғи\nЯссавия тариқатининг Қашқадарё воҳасидаги маркази сифатида эътироф этилган. IX-XIX-асрларга оидга оид тарихий ёдгорлик. Зиёратгоҳда Қусам Шайхнинг қабри мавжуд. Қусам ота яссавия тариқатининг шайхи ва Баҳоуддин Нақшбанднинг устози бўлгани ҳақидаги ривоятлар мавжуд. Йирик мажмуада бир нечта қабр тошлари бўлиб XIV-XV асрларга тааллуқли.\n“Мирижанда ота” ёдгорлик мажмуаси\nҒузор тумани, Гулшан МФЙ\n11-12-асрларга оид тарихий ёдгорлик. Тарихга “Мирижанда” номи билан кирган Шаҳобуддин Умар Суҳравардий ва унга яқин кишиларнинг қабрлари жойлашган. У суҳравардия тариқати асосчиси. Олимнинг “Аворифу-л-маориф” номли асари машҳур бўлиб, бир неча асрлар давомида суфийлар орасида дастуруламал бўлган. Ҳатто “Суҳравардийнинг “Авориф” асарини ўқимаган суфий суфий эмас”, деган фикр шаклланган. Мири Жанда Тошкент шаҳрининг Кўкча даҳасида қабри жойлашган Шайх Зайниддиннинг отасидир.\n“Ҳазрати Муборак Марвазий” зиёратгоҳи\nМуборак тумани, Муборак қишлоғи\nАбдуллоҳ ибн Муборак ибн Возиҳ Марвазий Мовароуннаҳрда тафсир илмининг вужудга келишига сабабчи бўлган буюк муҳаддис ва муфассир олимлардан бири саналади. Мовароуннаҳрга тафсир илмининг кириб келишида буюк ватандошимиз Абдуллоҳ ибн Муборак Марвазийнинг ўрни беқиёс. У Ўрта Осиёда яшаб ўтган илк муҳаддис ва муфассирлардан саналади. У дастлабки илмни ҳанафий мазҳабининг асосчиси бўлган Абу Ҳанифа (р.а) дан олди. Шунингдек, тобиийлардан Рабиъ ибн Анас ибн Зиёд Бакрий (р.а.) ҳам унга таълим берган. Абдуллоҳ ибн Муборак Марвазий нафақат муҳаддис ва муфассир олим, балки шеъриятда ҳам қалам тебратиб, инсонларни ҳидоятга, ватанпарварликка ҳамда одоб-ахлоққа даъват этган ва инсонийлик нафосатини улуғлаган. Унинг “Китоб аз-зуҳд вар-рақоиқ” асари илм аҳли орасида машҳур асарлардан бири саналади. У биринчилардан бўлиб ҳадисларни китоб шаклига келтирган олимдир.\n“Лангар ота” зиёратгоҳи\nҚамаши тумани, Лангар қишлоғи\nXV-XVI асрлар. Мақбарада «Лангар ота» номи билан танилган Шайх Муҳаммад Содиқ (1460-1545), отаси шайх Абул Ҳасан ва авлодлари дафн этилган. Мақбарада Амир Темур авлодидан бўлган исми кўрсатилмаган шаҳзоданинг ҳам қабри тоши мавжуд.15-16 асрга оид тарихий ёдгорлик. Лангар отанинг қабри мавжуд\n“Дорус – Саодат” мажмуаси\n14-асрга оид тарихий ёдгорлик. Амир Темурнинг катта ўғли Жаҳонгир Мирзонинг қабри, Амир Темур ер ости даҳмаси мавжуд\n“Дорут – Тиловат” мажмуаси\nШаҳарсабз тумани, Ипак йўли кўчаси\n14-асрга оид тарихий ёдгорлик. Амир Темурнинг отаси Тарағай Баходир ва пири Шайх Шамсиддин Кулолниг қабри мавжуд. Мажмуада Гумбази Саидон мақбараси ҳам бор\n“Хўжа Имконагий” зиёратгоҳи\nКитоб тумани, Севаз МФЙ\nМавлоно Дарвеш Муҳаммаднинг қабри мавжуд. 15-16-асрларга оид тарихий ёдгорлик\n“Оқ сув” (Хўжа Испароз) зиёратгоҳи\nХўжаиспароз қишлоғида жойлашган Оқсув зиёратгоҳи донишманд авлиё Шайх Шамсиддин Парранда (1290-1370) номи билан боғлиқ\n“Хўжа Неъматилло” зиёратгоҳи\n13-14-асрларга оид тарихий қадамжо. Зиёратгоҳда Шоҳ Саид Неъматулло ибн Абдулло ибни Абдураҳмоннинг қабри мавжуд\n“Қабри Охунд” зиёратгоҳи\nКитоб тумани, Пахтакор МФЙ\n18-асрга оид тарихий ёдгорлик. Абу Бакр Китобийнинг қабри\n“Шайх Шамсиддин Кулол” зиёратгоҳи\nКитоб тумани, Хўжа Испорос қишлоғи\n15-асрга оид тарихий қадамжо. Зиёратгоҳда Шайх Шамсиддин (Парранда, Кулол) қабри мавжуд\n“Имом Абу Юсуф” зиёратгохи\nЯккабоғ тумани, Имом Ёқуб қишлоғи\nЗиёратгоҳ 8-асрга оид тарихий ёдгорлик. Имом Абу Юсуфнинг қабри мавжуд.\n“Ҳаким ат-Термизий” ёдгорлик мажмуаси\nТермиз тумани, Қахрамон МФЙ\nТермизий ал-Ҳаким, Ҳаким Термизий (Абу Абдуллоҳ Муҳаммад ибн Али ат-Термизий) (9-а. охирида вафот этган) - суфийликнинг йирик вакили. Термизий 80 га яқин асар муаллифи. Уларда жон, унинг ҳолатлари ва ҳаракатлари, инсоннинг ўзини такомиллаштириши, тубан туғма ҳирс-туйғуларини жиловлаб, ўз-ўзини поклаши зарурлиги ҳакдцаги фикрлар баён этилган, бу эса, кейинги даврларда яшаган суфийларга кучли таъсир ўтказган. Термизий фикрича, акл-заковат ўзлаштира оладиган энг олий билим - маърифат ёки ҳикматдир, бу - инсон қалбини ёритувчи "илоҳий нур"дир. Илм-фаннинг турли соҳаларида машҳур бўлгани учун замондошлари Термизийни "ал-Ҳаким" деб улуғлашган.\n“Самандар Термизий” зиёратгоҳи\nЖарқўрғон тумани, Хўжа қишлоқ МФЙ\nСамандар Термизий Муҳаммад ибн Бақо (1638-1740) — тарихчи олим ва шоир, уламо ва давлат арбоби. Термиз саййидлари оиласида туғилган. Дастлаб Нарпайда қозилик қилган (1660— 62). Сўнгра Шарқ ва Ғарб мамлакатлари, жумладан, Ҳиндистонда дарвеш сифатида яшаган. 1670 й.ларда Бухорога қайтиб, Аштархонийлардан Абдулазизхон саройида тарихчи (воқеанавис) лавозимида ишлаган. Субҳонқулихон ҳукмронлиги даврида саройда унинг нуфузи ошган. Хива хони Анушахон қўшинлари Бухорога бостириб келганида жангларда бевосита қатнашиб, жасорат кўрсатган (1678—80). Элчи сифатида қўшни мамлакатларга борган. Насафда раис (муҳтасиб) диний лавозимида ишлаган. Т. форстожик тилида Қаршида «Дастур алмулук» («Подшохларга қўлланма»; 1695) ва Термизда «Анис улфукаро» («Фуқаролар дўсти»; 1734) асарларини ёзган.\n“Хўжа Абдулварроқ Термизий” зиёратгоҳи\nЖарқўрғон тумани, Хайитобод МФЙ\nАбу Бакр Умар ал-Варроқ Термизий мутасаввиф ва муҳаддис олим.\nҲаким Термизийнинг шогирди.\nСултон Саодат мажмуи\nСултон Саодат мажмуи - Термиздаги меъморий ёдгорлик (10—17- а.лар). Термизнинг шарқида жойлашган бу зиёратгоҳ 7 а. давомида шаклланган.\n20 га яқин мақбарани ўз ичига олган. Унда Саййидлар сулоласининг мақбаралари жойлашган. Дастлаб шу атрофдаги ерлар эгаси, пайғамбаримиз авлодларидан бўлмиш Ҳасан ал Амир (9-а. 2-ярмида вафот этган) мақбараси бунёд этилган. Халқ орасида С.См. номи билан машҳур бўлган мақбаралар 10-а.да, қолганлари, асосан, 15—17-а.ларда ёнмаён қурилиб, узун ҳовлининг 2 томонини эгаллаган. Мазкур 2 мақбара орасидаги пештокли супа тўрига меҳроб жойлашган. Сиркор кошинлар бинога алоҳида ҳусн бағишлаган. 15 —17-а.ларда қурилган мақбараларда ўша даврга хос юлдузсимон гириҳ нақшлар, ганчкори безаклар кенг қўлланилган. Мажмуа мустақилликдан кейин таъмирланиб, зиёратгоҳга айлантирилган.\n“Абу Исо Муҳаммад Имом Термизий” ёдгорлик мажмуаси\nШеробод тумани, Чўмичли МФЙ\nАбу Исо Муҳаммад, Имом Термизий (тўлиқ номи Муҳаммад ибн Исо ибн\nСавра ибн Мусо ибн Захдок Сулламий Буғий Термизий) (824, Термиз — 892, Буғ қишлоғи, ҳоз. Шеробод тумани) — буюк муҳаддис. Сулламий деб нисбат берилишига сабаб боболаридан бири суллам деган араб қабиласига дўст тутинган, Буғий дейилишига сабаб ўша вақтдаги Бут номли қишлоқда вафот этиб, шу ерга дафн қилинган. Умрининг охирида кўзи ожиз бўлиб қолгани учун ад-Дарир тахаллуси билан хам аталган. Машҳур муҳаддислардан Имом Бухорий, Имом Муслим, Имом Абу Довуд, Қутайба ибн Сайд, Исҳоқ ибн Мусо, Махмуд ибн Ғайлон ва б. унинг устозларидир. Термизий қаламига мансуб асарларнинг аксарияти бизгача етиб келган. «Ал-Жомиъ ас-саҳиҳ» («Ишонарли тўплам»), «аш-Шамоил ан-набавия» ёки «Аш-Шамоил ан-набий саллолоҳу алайҳи ва саллам», «алИлал филҳадис» («Ҳадислардаги иллатлар»), «Рисола филхилоф валжадал» «Ҳадислардаги ихтилоф ва баҳслар ҳақида рисола»). Термизийнинг асарлари ичида энг машҳури, шубҳасиз, «ал-Жомиъ ас-саҳиҳ» бўлиб, 6 та ишончли ҳадислар тўпламидан биридир. Ушбу асар илмий манбаларда «Жомиъ атТермизий», «Саҳиҳи Термизий», «Сунани Термизий» номи билан ҳам аталади. Т.нинг муҳим асарларидан яна бири «ашШамоил аннабавия» Муҳаммад (ас)нинг шахсий ҳаёти, у зотнинг суврат ва сийрати, ажойиб фазилатлари, одатларига оид 408 ҳадиси шарифни ўз ичига қамраган манбадир.\n“Саййид Жамолиддин ва Саййид Камолиддин Термизий” зиёратгоҳи\nҚумқўрғон тумани, Хўжақишлоқ МФЙ\nСаййид Жамолиддин 834 йилда туғилиб 90 ёшда, Саййид Камолиддин 837 йилда туғилиб, 87 ёшда оламдан ўтган. Ҳар иккиси 924 йилда қатл қилинган\n“Саййид Носиф Термизий” (Мирсаид Шариф Журжоний) зиёратгоҳи\nҚумқўрғон тумани, Нурли диёр МФЙ\nХўжа Мирсаид вали зиёратгоҳнинг эски номи Дарзанги зиёратгоҳи деб юритилган. Хўжа Мирсаид вали Астрабод яқинидаги Тагу шаҳрида туғилган, асли исми Али ибн Муҳаммад бўлиб, тахаллуси Хўжа Мирсаиддир.\n“Сўфи Оллоёр” зиёратгоҳи\nОлтинсой тумани, Катта Вахшивор қишлоғи\nСўфи Оллоёр (1644, Каттақўрғон — 1724, Денов) — тариқат арбоби ва мутасаввуф шоир. Шайхлар мактаби ва Бухородаги жўйбор шайхлари даргоҳида таълим олган. Ўз даврининг барча асосий илмларини эгаллаган, араб ва форс тилларини ўрганган. Бухоро хони Абдулазизхон томонидан бож маҳкамасига тўра этиб тайинланган. Дарвешона феъл, шоирона кўнгил соҳиби бўлган. Бу лавозимдан тезда истеъфо бериб, ўз даврининг машҳур шайхи Наврўзга шогирд тушган, тариқат талабларини бажариб, шайхлик мартабасига кўтарилган, валиуллоҳ (каромат сохиби) бўлиб етишган. Туркий ва форсий тилларида ижод қилган ва ижодининг асосий йўналиши ислом маърифатини кенг халқ орасига ёйиш ва тасаввуфнинг инсоний камолот билан боғлиқ ғояларини тарғибташвиқ қилишдан иборат.\n“Мавлонои Зоҳид” зиёратгоҳи\nОлтинсой тумани, Қушарча МФЙ\nМутасаввиф олим, Мавлонаи Зоҳид Сўфи Оллоҳёрнинг устози бўлиб шу ерда яшаб вафот этган\n“Сўфи Оллоёр” қадамжоси\nОлтинсой тумани, Оқарбулоқ МФЙ\n“Шайх Аттор Валий” зиёратгоҳи\nДенов тумани, Намозгоҳ МФЙ\nСилсилаи шарифдаги зотлардан. Валиюллох\n“Султон Санжар Мозий” зиёратгоҳи\nДенов тумани, Остона МФЙ\n“Қорахон ота” зиёратгоҳи\nДенов тумани, А.Жомий МФЙ\nСилсилаи шарифдаги зотлардан\nДенов тумани, Дўстлик МФЙ\n“Абул Хасан Қорахоний” зиёратгоҳи\nДенов тумани, Қорахон МФЙ\n“Хожа Маггиз” мақбараси\nМарғилон шаҳрида жойлашган XVIII асрга оид тарихий ёдгорлик. Ёдгорлик Муҳаммад пайғамбарнинг хизматида бўлган араб саркардаси Магиз ибн Жабал номи билан боғлиқ.\n“Пир Сиддиқ” (Каптархона) мажмуаси\nФарғона вилояти, Марғилон ш.\nМажмуада биринчи бўлиб Қурайш қабиласидан бўлган араб, ислом тарғиботчиси – Сиддиқ дафн этилган сағана устига қурилган. Шу сабабли бу мақбара “Пир Сиддиқ” мақбараси номини олган. Даврлар ўтиши билан мақбаранинг атрофида масжид, дарвозахона, каптархона, минора каби бинолар қурилиб, яхлит бир меъморий мажмуа пайдо бўлган.\n“Даҳмаи Шоҳон” мақбараси\nФарғона вилояти, Қўқон ш.\n"Даҳмаи Шоҳон” ҳукмдорлар мақбараси – Қўқон ҳукмдорлари Норбўтабий ва унинг авлодлари дафн этилган мажмуа. 1822 йил Умархон ўлимидан кейин қурилишни унинг хотини ўз даврининг машҳур шоираси Нодирабегим давом эттирган. Қурилиш 1825 йил охирида тугатилган.\n“Бурҳониддин Марғиноний” мақбараси\nБурҳониддин Марғинонийнинг рамзий қабри.\n“Мавлоно Ориф Деггароний” зиёратгоҳи\nКармана тумани, Хазора МФЙ\nБухоронинг Етти Пири олтин силсиласига кирувчи олтинчи Пир Саййид Амир Кулолнинг шогирди. Нақшбандия тариқатининг етакчи намояндаларидан. XIV-асрга оид тарихий ёдгорлик\n“Қосим Шайх” зиёратгоҳи\nНавоий шаҳрида жойлашган қадимий ёдгорлик. Мақбара 1571 йил қурилган. Қосим Шайх Азизон Карминагий (1500/157


Шерзод Шерматов: Олий таълим муассасасига биронта ҳам ўқувчиси кирмаган мактаблар сони 3 баробарга камайди — Review.uz\nОТМга биронта ҳам ўқувчиси кирмаган мактаблар сони ўтган йили 2 126 та бўлган, бу йил 692 тага тушган. Халқ таълими вазири мактаб раҳбарларининг лавозимига лойиқлигини жиддий кўриб чиқиш бошлангани бунга сабаб бўлганини таъкидламоқда. Унинг ёзишича, таъминоти яхши бўлмаган мактабларнинг кўрсаткичи, моддий таъминоти яхши мактабларга қараганда баланд бўлган.\nХалқ таълими вазири Шерзод Шерматов биронта ҳам ўқувчиси олий таълим муассасасига кира олмаган мактаблар сони 3 баробарга камайгани ҳақида хабар қилди.\nВазирнинг таъкидлашича, 1,5 млн абитуриентнинг 23 фоизи бу йилги мактаб битирувчилари бўлган бўлса, улар давлат гранти квотасининг 50 фоизини эгаллаган.\n“Қолган 77 фоиз абитуриентни ташкил этган лицей, коллеж битирувчилари ёки аввалги йилги битирувчилар ҳам ОТМга ҳаракат қилган, репетиторга борган, лекин уларнинг умумий натижаси мактаб битирувчилариникидан анчагина орқада бўлди”, дейди Шерматов.\nҚайд этилишича, олий таълим муассасасига биронта ҳам ўқувчиси кирмаган мактаблар сони 3 баробарга камайган, яъни ўтган йили 2 126 та бўлган, бу йил 692 тага тушган. Бунга ҳам ўтган йилдан бундай мактаб раҳбарларининг лавозимига лойиқлигини жиддий кўриб чиқиш бошлангани катта туртки бўлгани айтилади.\nШунинг учун ўз ишига фидойи бўлган педагогларимизга ушбу ўзгаришларга сабаб бўлганлари учун миннатдорлик билдирамиз ва келгуси фаолиятларига муваффақиятлар тилаймиз. Аксинча, бу соҳага адашиб келиб, аввалгидек пахта ва бошқа ортиқча ишлар билан ўралашиб юришга ўрганиб қолганларга бошқа иш топишларини тавсия қиламиз”, дейди Шерзод Шерматов.


BMW раҳбари очиқ турдаги спортгибридлар серияси чиқарилишини тасдиқлади\n21:26 / 04.12.2015\nBMW компанияси “яқин кунларда” очиқ турдаги i8 спорт гибридини чиқарилишини маълум қилди. Бу ҳақда Handelsblatt нашрига берган интервьюси давомида Бавария маркаси раҳбари Харальд Крюгер айтиб ўтган.\nҲозирча янги концепт-кар 2012 йилда Пекин автосалонида намойиш этилган BMW i8 Spyder моделидан нимаси билан фарқ қилиши ҳақида аниқлик киритилмаган. Прототип шаффоф тусли олинадиган том қисмига ва шамол шишаларига эга бўлади.\nМаълумотларга кўра янги модель 231-кучланишга эга 1,5 литрли турбоагрегат, 131 от кучига эга электрмотор, олти босқичли автомат узайтиргич ва аккамуляторни блоклаш тизимига эга бўлади. Ундаги қурилмалар ҳар йили ўтказиладиган “Йилнинг халқаро двигатели” танловида ғолиб чиққан.\nАвтомобилнинг тезлиги соатига 250 километрни ташкил этади.\nГерманияда унинг нархи 130 минг евродан бошланади.


Кремль Эрдўғандан изоҳ кутмоқда\n16:46 / 30.11.2016 20134\nКремлдагилар Туркия президенти Ражаб Тоййиб Эрдўғаннинг Сурия раҳбари Башар Асадни ҳокимиятдан кетказиш ҳақида берган баёнотидан ҳайрон бўлишди. Россия президенти матбуот хизмати раҳбари Дмитрий Песковнинг маълум қилишича, бу Кремль учун кутилмаган янгилик бўлган\n«Бу биз учун чиндан мутлақо янги гап бўлди. Бу жуда жиддий баёнот. Бу баёнот илгариги баёнотларга ва бугунги вазиятни бизнинг нуқтаи назаримиз бўйича баҳолашга ҳам зид. Сурия Араб республикаси ҳудудида қонуний асос билан бўлиб турган ягона давлат бу Россия. Буни ёдда тутиш жуда муҳим», — дея Песковнинг сўзларини келтирган РИА «Новости».\nКремль вакили Эрдўғаннинг сўзлари Россия ва Туркия муносабатларига таъсир кўрсатиши эҳтимоли ҳақида гапиришга эрта эканини айтиб ўтган.\nПесковнинг сўзларига кўра, Москва бу сўзларга яқин вақтлар ичида изоҳ берилишига умид қилади.\nТуркия иштирокисиз минтақадаги ҳар қандай ташаббус муваффақиятсизликка учрайди – Эрдўған


Humo Arena - xabar.uz\n7 май куни «Humo Arena» муз саройи ҳовлисидаги очиқ майдонда Ўзбекистон Мудофаа вазирлиги томонидан ватанпарварлик фестивали ташкил этилмоқда. 9 май – Хотира ...\nкенг нишонланмоқда. Тошкент шаҳридаги тантанали тадбир 21 март куни «Humo Arena» мажмуасида бўлиб ўтди. Мажмуа атрофи байрамона безатилган. ...\nТошкент шаҳрида «Humo Arena» кўп тармоқли муз саройининг тантанали очилиш маросими бўлди. Бу ҳақда президент матбуот хизмати хабар берди. Тадбирда Ўзбекистон ... қишки Универсиадада мамлакатимиз спортчилари илк бор иштирок этди. «Humo Arena» замонавий муз саройининг фойдаланишга топширилиши Ўзбекистон ...\n«Humo Arena» муз саройининг қурилиши учун умумий ҳисобда 175 млн еврога яқин маблағ сарфланди. Бу ҳақда бугун, 15 март куни бўлиб ўтган брифингда ... қурилган. Замонавий муҳандислик технологияларини уйғунлаштирган «Humo Arena» мажмуасидан 12,5 минг ўринли кўп тармоқли муз аренаси, 200 ...\nбилан бирга, Президент «Tashkent City» яқинида қад кўтарган «Humo Arena» муз саройида олиб борилаётган сўнгги пардозлаш ишларини кўздан ... қурилган. Замонавий муҳандислик технологияларини уйғунлаштирган “Humo Arena” мажмуасидан 12,5 минг ўринли кўп тармоқли муз аренаси, 200 ...\n«Humo Arena»да болалар учун хоккей мактаби очилади\n«Humo Arena» муз саройида хоккей бўйича болалар мактаби очилиши режалаштирилмоқда. Бу ҳақида Ўзбекистон хоккей федерациясининг расмий сайтида ...\n15 март куни Тошкентда «Ҳумо» муз аренасининг очилиш маросими бўлиб ўтади. Бугун мазкур тадбир олдидан матбуот-анжумани ўтказилди.\nвице-президенти Баҳодир Ғофуров ЎзЭОАВМА Медиа холлида ўтказилган «Humo Arena» муз саройининг очилишига бағишланган матбуот анжумани вақтида ...\n«Humo Arena» очилишида Шавкат Мирзиёев иштирок этади\nмарт куни «Humo Arena» муз саройи очилиш маросимида Шавкат Мирзиёев иштирок этади. Бу ҳақда муз саройи маъмурияти маълум қилди, деб хабар берди «Sputnik». Таклиф ...\nНаврўз байрами тантаналари «Humo Arena»да ўтказилиши мумкин\nянги қад ростлаётган «Humo Arena» муз саройи Наврўз байрами арафасида фойдаланишга топширилади. Бу ҳақда «GoSport» хабар бермоқда. Маълумотларга кўра, мазкур арена ...


Тошкент йўлларидан олиб ташланадиган трамвайлар хорижликларга сотиб юборилади - Автомобильные новости UZ - Скачать музыку бесплатно новинки музыки 2016-2017\nТошкент йўлларидан олиб ташланадиган трамвайлар хорижликларга сотиб юборилади\n28 март куни Тошкент шаҳри йўлларини такомиллаштириш мавзусида бўлиб ўтган матбуот анжуманида “муомаладан чиқарилган трамвайлар ва уларга тегишли мосламалар” тўғрисидаги саволга Тошкент шаҳри ҳокими Усмонов Раҳмонбек жавоб берди. Унга кўра, мавжуд 802та трамвайдан фойдаланиш учун яроқли бўлган 752та трамвай қатор хориж мамлакатларига сотиб юбориш ҳақида келишилган. Бироқ ҳоким харидорларнинг айнан қайси давлат харидорлар эканига ойдинлик киритмади, фақатгина “улар орасида россияликлар бор”лигини маълум қилди. Шунингдек, шаҳар ҳокими трамвай тармоқларининг тахминан 10-15 фоизи демонтаж қилиниши, яъни трамвай рельсларининг маълум қисми устидан асфальт ётқизилишини билдирди. Бундай чора трамвай рельслари йўллардан олиб ташлашдан кўра, уларнинг устидан асфальт ётқизиш камхарж ва тезроқ якунланиши билан изоҳланди. Манба: Kun.uz - деб хабар бермоқда Carzone.uz нашри.


БОШЛАНҒИЧ ТАШКИЛОТЛАР ФАОЛИЯТИ - Ўзбекистон овози газетаси\nБОШЛАНҒИЧ ТАШКИЛОТЛАР ФАОЛИЯТИ\nҳамиша долзарб масала бўлиб қолаверади\nБугун партия тизимида бошланғич ташкилотлар билан ишлаш, фаолиятини янада кучайтириш масаласига қай даражада эътибор қаратилаяпти? Уларнинг фаолиятини такомиллаштириш учун нималар талаб қилинади?\nЎзХДП Марказий Кенгаши бошланғич партия ташкилотлари билан ишлаш сектори ходими Хуршид Ҳасановга шундай саволлар билан мурожаат қилдик.\n— Аҳолининг муайян қатлами манфаатларини самарали ҳимоя қилиш қатор омилларга боғлиқ. Айниқса, партиямиз тизимидаги бошланғич партия ташкилотлари муҳим ўрин тутади. Ҳеч шубҳасиз, улар фаолиятини кучайтириш орқали сиёсий партия ўз дастурий мақсадларини самарали амалга оширади.\nАйни кунда ЎзХДПнинг 9933 бошланғич ташкилоти фаолият юритмоқда. Уларнинг зиммасига юкланаётган вазифалар кўлами кенг албатта.\nЎзХДП Марказий Кенгаши томонидан бошланғич партия ташкилотлари фаолиятини янада такомиллаштириш учун бир қатор меъёрий асослар, услубий қўлланмалар ишлаб чиқилган. Хусусан, «ЎзХДП бошланғич ташкилотлари фаолиятини янада такомиллаштириш тўғрисида»ги қарори ижроси устидан мунтазам назорат олиб борилмоқда.\nШунингдек, бошланғич ташкилотлар фаолиятини таҳлилий ўрганиб борамиз, яхши фаолият юритаётган қуйи бўғинлар тажрибасини оммалаштиришга ҳаракат қиляпмиз. Энг муҳими, маҳаллий партия кенгашлари қуйи бўғин ишини тизимли ташкил этиш, етакчилар салоҳиятини ошириш борасида муайян натижаларга эришмоқда.\nҲар ойнинг охирги шанбаси «Бошланғич ташкилотлар куни», деб белгиланган. Шу куни туман партия кенгаши раиси, раис ўринбосари, кенгашнинг бошқа масъул ходимларини, халқ депутатлари туман Кенгашидаги депутатларимизни изласангиз, бошланғич ташкилотлардан топасиз. Партия фаоллари бевосита қуйи бўғинга бориб, етакчилар фаолиятини самарали ташкил этиш мақсадида уларга услубий, амалий ёрдам кўрсатишади. Шу билан бир қаторда, малакасини оширишга қаратилган турли тадбирлар ўтказишади.\nСўнгги вақтларда турли семинарлар, давра суҳбатлари, сиёсий ва фуқаролик маърифати тизимидаги ўқувларни бошланғич партия ташкилотларида ўтказишга алоҳида эътибор қаратяпмиз.\nЎз ишини замон талабларига мувофиқ тарзда олиб бораётган бошланғич партия ташкилотлари ҳақида гап кетганда, Андижон, Тошкент вилоятлари ва Тошкент шаҳридаги БПТлар фаолиятини мисол сифатида кўрсатиш мумкин.\nАммо ҳамма жойда ҳам аҳвол бир хил эмас. Мисол учун, партиямизнинг айрим минтақавий кенгашлари бошланғич ташкилотлар билан мустаҳкам алоқани йўлга қўймаган.\nТажриба шуни кўрсатмоқдаки, туман партия кенгашлари, тафтиш комиссияси, тарғибот гуруҳи, халқ депутатлари туман, шаҳар, вилоят Кенгашидаги ЎзХДП гуруҳлари бошланғич ташкилотлар билан яқин алоқа ўрнатиши зарур. Бу бошланғич ташкилотлар ишини мувофиқлаштиришда муҳим аҳамиятга эга. Шунинг билан бирга, қуйи бўғин етакчилигига дунёқараши кенг, мустақил фикрлайдиган, жамоатчилик билан ишлаш ва ташкилотчилик қобилияти юқори, одамларни ўз ортидан эргаштира оладиган кишиларни сайлаш керак.\nҲудудлардаги электоратимизни ўйлантираётган айрим муаммоларни барча даражадаги депутатларнинг ҳамда бошланғич партия ташкилотларининг куч ва имкониятларини бирлаштириш орқали ечиш мумкин. Буни биздан замоннинг ўзи талаб этмоқда.